Kommunikationsforum | Økonomien er presset på dagbladene. Og i løbet af bare sidste år lukkede både dagbladet Aktuelt og det entusiastiske og iderige forsøg på i kølvandet herfra at lave en nyskabende ugeavis, weekend-nu. Sådanne problemer er ikke bare brancheproblemer, som vi andre kan være ligeglade med. I sidste ende handler det om arten og størrelsen af den arena, aivserne tilbyder for den offentlige debat. Vi kan ikke undvære dem, og vi har alle en interesse i, at de kører så godt som muligt. | | Mie Femø Nielsen\nKomponer og tryk din egen avis\nØkonomien er presset på dagbladene. Og i løbet af bare sidste år lukkede både dagbladet Aktuelt og det entusiastiske og iderige forsøg på i kølvandet herfra at lave en nyskabende ugeavis, weekend-nu. Sådanne problemer er ikke bare brancheproblemer, som vi andre kan være ligeglade med. I sidste ende handler det om arten og størrelsen af den arena, aivserne tilbyder for den offentlige debat. Vi kan ikke undvære dem, og vi har alle en interesse i, at de kører så godt som muligt.\nI en anden artikel her på webstedet har jeg argumenteret for tiltag som meta-avis, public service-avis og for demokratifremmende annoncekroner (læs artiklen Meta-avisen – alle journalisters og spindoktorers skræk). Sådanne tiltag ændrer dog ikke ved, at en del af avisproduktionen ikke helt ser ud til at matche den medievirkelighed, vi har i dag. Det ville også ramme meta-avisen. Derfor har jeg i mit lille tankeeksperiment kaldet ’hvis jeg skulle lave avis’ leget lidt videre: Jeg ville arbejde for en avisportal og en avisprinter. Det vil være oplagt at distribuere avisen via nettet.\nFriskbagt avis til morgensmaden\nPå langt sigt ville jeg satse på at afvikle trykkeri og distribution til fordel for, at alle abonnenenter havde en særlig avisprinter i hjemmet. Det ville betyde, at folk kunne printe avisen, når de selv havde brug for den. Mange har alligevel ikke tid til at læse avisen, før de kommer hjem fra arbejde, og så kunne de få en frisk avis, i stedet for en der er trekvart døgn gammel. Modsat ville folk med meget tidligt mødetidspunkt også godt kunne få deres morgenavis, hvis de ønskede at sidde kl. tre om natten og hygge sig med avisen. Og nyhedsjunkies eller folk med særlig interesse i enkelte historier ville kunne printe udvalgte historier flere gange i døgnet, og betale for hver opdatering.\nDet variable printtidspunkt ville nemlig betyde, at det ikke ville give mening med kun een deadline. Det største arbejde skulle lægges i løbet af dagtimerne. Det burde være mere familievenligt for medarbejderne med familie eller med lønmodtagerorientering mod journalistjobbet, og måske billigere lønmæssigt. Resten af døgnet skulle der også være folk på vagt, så avisen kunne løbende opdateres på de historier, hvor der skete en udvikling. Så ville alle få de nyeste ting med i avisen, uanset printtidspunkt, og ikke få en morgenavis der allerede var forældet i forhold til de sene aftennyheder i tv. Det løbende viderearbejde med avisen på de vigtigste historier ville give plads til mere kalds- eller karriereorienterede journalister, der godt ville blive siddende på vagt for at følge op på en historie.\nValgfrihed på alle hylder\nHvis avisen blev designet efter tabloidformatet, så kunne svagtsynede vælge en stor printer, der printede den i normalt avisformat og dermed forstørret. Papirkvaliteten skulle være den nuværende avispapirkvalitet, med mindre den enkelte læser ønskede noget andet.\nHvis alle aviser samarbejdede om formatet, så kunne samme printer bruges til alle aviser. Så kunne folk vælge at betale for indenrigsnyhedstoffet i den ene avis, udenrigsstoffet i den anden, debat-tillægget i den tredje avis, sportstoffet i den fjerde, etc. Og man ville kunne vælge at følge en tophistorie i een avis eller alle aviser, og alt andet stof i en bestemt avis. Hvis man var bange for at miste det skæve stof og de underlige historier, der gør indtryk på een og som er sjove at læse, men som man ikke planlægger sin avislæsning ud fra, så kunne man krydse af, at man ville have det med også. Det skulle ikke være så vanskeligt at samle dette stof i een kategori, og alligevel sprede den ud over det samlede antal valgte sider.\nAlle skulle betale efter et pay-per-page princip. Alle aviser kunne fx samles i en avisportal, så man kunne søge bare eet sted, og printe hvad man ville, uanset hvilket bladhus det kom fra. Man ville da kunne skræddersy sin egen avis hver dag, og sætte den til at printe, mens man fx var i bad eller lavede aftensmad. Eller man kunne fast indstille computeren til at printe X, Y og Z på et bestemt klokkeslet, så avisen lå klar, når man skulle bruge den.\nAlle annoncetillæg skulle omorganiseres til en database af en dygtig bibliotekar. Så kunne man nøjes med at printe de sider, man ønskede, fx 3-værelses lejligheder med altan på Østerbro og håndværkertilbud på 100 m2 i Søborg. Det giver alligevel ikke mening at sidde med en stor og uhåndterlig avis, hvor fx boligannoncerne er sorteret efter mægler. Det er afsendervenligt og ikke modtagervenligt. Naturligvis betales en stor del af avisen lige nu af annoncer, men jeg tror, at mange hellere vil betale fx 100 kr. om måneden for at få adgang til bolig-databasen eller en af de andre databaser, end få de samlede annoncetillæg leveret hver gang, uanset om de er på udkig eller ej efter job, bolig, bil, båd, brugte ting eller ny kæreste. Så kunne annoncedatabaserne også laves i samarbejde med specialmagasiner for biler, både etc.\nDe almindelige reklamer ville naturligvis kunne målrettes efter folks interesser. Og uanset hvad og hvor meget af avisen en person valgte at printe, ville der altid kunne puttes de reklamer ind, som lige henvendte sig til den målgruppe eller som skulle ud til alle, fx valgannoncer. Folk, der ønskede en reklamefri avis, skulle kunne få det mod at betale en højere sidepris. Reklamer af public service-tilsnit skulle man dog kunne få, selv om man fravalgte alle andre reklamer. Man ville let kunne sortere i, hvilke typer af reklamer man ville have.\nEn uheldig bivirkning ville være at tage brødet ud af munden på trykkeriarbejdere og avisbude. Til gengæld ville der vokse en større avisprinterindustri frem. Der skulle for det første udvikles og bygges printere, for det andet distribueres printere, og for det tredje repareres og vedligeholdes printere. Alt det kunne foregå via aviserne, så de ville blive sikret denne ekstra indtægt. Det skulle være sådan, at printeren blev udleveret til leje billigt, eller kom automatisk med abonnementet. Man ville kunne lave koncept for avisprinteren på samme måde som fastnettelefoner. Og når printeren gik i stykker, så indleverede man den til reparation, men fik straks en anden med hjem, så man ikke skulle undvære næste dags avis.\nToner skulle man kunne købe via avisportalen. Det samme gælder avispapir. Ens cookie ville selv notere sig, hvor meget man havde printet. Derfor ville man kunne vælge automatisk at få tilsendt ny toner eller papirpakke en uge inden, man ville løbe tør. Toneren og papiret kunne blive sendt til hjem eller til ens arbejdsplads, så man slap for at gå på posthuset. Det ville også give mulighed for et arbejdsgiverstøttet avishold, hvis denne finansierede avisprintertoner og/eller –papir for medarbejderne. Og så ville folk i modsætning til nu selv kunne vælge tryksværte/toner og papirkvalitet. Det ville kunne gøre en forskel for allergikere, eller for folk der ønskede at støtte bestemte tonerfirmaer, som fx var mere miljøvenlige end loven krævede.\nDen demokatiske samtales tjener\nFormålet med alle de her tekniske løsninger skulle i sidste ende være at tjene den demokratiske samtale. Flere ville have råd til at holde avis, fordi man kunne printe efter behov i stedet for at betale for hele avisen. Folk, som nu fravælger at abonnere, fordi de lever en omskiftelig tilværelse, ville kunne lave sig en avisløsning, der lige passede til deres behov. De ville ikke engang behøve at være på deres hjemadresse for at få avisen. Men det er ikke engang det hele: De eksisterende aviser ville få bedre råd til at dyrke deres respektive specialer, fordi ingen behøvede at forpligte sig på at være god til alt. Man kunne profilere sig på et særskilt stofområde og satse på at få 10-doblet sin læserskare inden for dette område alene. Det burde give højere kvalitet inden for de specialiserede stofområder, når man ikke behøvede at brede sig lige meget over det hele. Og endelig ville meta-avisen og dens tilbud om kig bag kulisserne være nærværende for alle avislæsere, fordi de ville kunne møde den på avisportalen dagligt.\nIkke alene ville den skræddersyede avis være mere brugervenlig, den ville også være mere demokrativenlig, fordi gruppen af avislæsere ville blive større og mere aktiv i sit mediebrug. Hele distributionsformen ville opfordre til aktive og selvstændige valg.


Hjem / Dyr / Fugle / Kærlighed / 2 svaner danner hjerte\nVarenummer (SKU): 21262 Kategorier: Dyr, Fugle, Kærlighed\nKøb 2 svaner danner hjerte for kun kr. 0.00 allerede i dag, så sendes den direkte hjem til dig.\n2 svaner danner hjerte kan på grund af dens store popularitet nu findes i kategorien Dyr > Fugle > Kærlighed. Det er ret godt at du får lovpligtige 14 dages returret der sikrer dig, hvis du mod forventning skulle fortryde købet af din vare. Vidste du at størstedelen af dem der handler online køber 2 svaner danner hjerte hos den populære shop 5D Diamond Paint, der er blandt de førende i Norden inden for branchen. Blandt alle varerne i shoppen går mange på jagt efter deres mål, det kan jo passende være denne vare. Købes der ind i online webshops er priserne mere attraktive end i butikkerne- fordi webshoppen ikke har udgifter til en fysisk butik.\n2 svaner danner hjerte kun kr. 0.00\nForbrugere der køber produkter i danske webshops, er du stillet lidt bedre, så du på nogle områder er bedre stillet, end hvis du handler I fysiske butikker. Du får med dine varer 14 dages returret. når du har handlet dine varer, og nogle webshops har valgt at give mere og det kommer dig tilgode som forbruger. At webshops har alt liggende klar til dig online, betyder også at deres priser online, og det gør en prissammenligning let, når man kan se de forskellige shops priser med det samme. Og du kan endda gøre det så snart du lige har fem minutter, og sidder ved computeren eller med din telefon. Mange har allerede fundet glæde ved at købe online og slippe for, at være afhængig af at nå at handle i butikkens åbningstid. Efter at have afsluttet din handel, bliver dine varer sendt til dig, eller de kan blive sendt til din arbejdsplads, så vælg det, der passer bedst til dig. Hvor mange gange har du stået i kø i en butik – det er slut nu, når du handler online så gå let og ubesværet direkte til kassen, når du er færdig med at handle, så undgår du skrigende unger, der plager deres forældre om slik og søde sager.\n32 reviews for 2 svaner danner hjerte\nVær den første til at anmelde “2 svaner danner hjerte” Annuller svar


Augusta er 16 år og har 6 års erfaring som udøver i CC og 1 års erfaring som hjælpetræner. Hun var sidste år hjælpetræner for CC Desire og CC Impress. Hun er meget dedikeret til sporten, og elsker specielt stemningen i clubben. Hun glæder sig til at vise de børn hun skal undervise hvor fedt det er at gå til cheerleading. Augusta skal i år være hovedtræner for CC fascination og hjælpetræner på CC Iconic.\nJUNIOR - Inspire (7)\nPEEWEE MINOR - Fascination (1)\nFanni har selv dyrket cheerleading i 20 år og har undervist siden 2008.\nHun har trænet både peewee, junior og seniorhold i alt fra level 3-6. Fanni har som udøver vundet guld ved Danmarksmesterskaberne flere gange i både Cheerleading All Girl level6 & groupstunt all girl level6. Hun har repræsenteret Danmark til VM 4 gange og har siden 2019 været assisterende træner på det Danske All Girl Landshold.\nSENIOR - Illusion (11)\nFrederikke Hessellund Bisholm\nFrederikke er 23 år og har 10 års erfaring som cheerleader, både som udøver og som træner. Frederikke har vundet flere Danmarksmesterskaber med Illusion samt deltaget flere gange ved EM. Derudover har hun boet i USA, hvor hun dyrkede cheerleading på college. Hun er en del af cheerleadingudvalget i DAFF. Tidligere har Frederikke været træner for CC Imagination, CC Desire, CC Inspire & CC Twinkles. I år vil hun være hovedtræner for CC Iconic og hjælpetræner på CC Desire. Frederikke har DAFF''''s træner 1 uddannelse og har desuden også taget andre kurser så som reglkursus og routineopbygningkursus.\nJUNIOR - Iconic (8)\nPEEWEE - Desire (5)\nGerardo Alexander Redondo Mora\nGerardo er fra Costa Rica og er 28 år gammel. Han har dyrket cheerleading siden 2010 og har været cheerleading- og springtræner i mange år, hvor de sidste 6 år har været i Danmark. Gerardo er i gang med sin fjerde sæson i Copenhagen Cheerleaders, og underviser flere hold på forskellige levels og alderskategorier, han også står for tumbling programmet i klubben. Han er meget passioneret for sporten, og han prøver altid at udvikle sine udøvere med god teknik og dedikation til cheerleading.\nJUNIOR - Impress (6)\nPartner Stunt (12)\nPEEWEE - Sparkle (3)\nPEEWEE - Twinkles (2)\nSENIOR - Vision (10)\nTUMBLING - Advanced (900)\nTUMBLING - Advanced (902)\nTUMBLING - Advanced (905)\nTumbling - Minis 4-8 år (200)\nTUMBLING - Novice (490)\nTUMBLING - Novice (499)\nTUMBLING - Øvet (500)\nTUMBLING - Øvet (901)\nTUMBLING - Øvet (903)\nIsabell Dam Sehested Jensen\nIsabell har 12 års erfaring som udøver på JAM ELITE (Coed L6) 2002-2010 & Charmers Allstars (All girl L6) 2010-2014. Isabell har derudover 16 års erfaring som træner og har trænet alt fra Peewee level2 til senior level6. Isabell er en meget erfaren træner med utrolig mange kuser og uddannelser i rygsækken. Hun har været med til at vinde danske og internationale mesterskaber både som træner og udøver. Isabell er altid en rolig og positiv træner, der elsker sine udøvere højt og bringer det bedste frem i dem. Isabell er del af klubbens sportsudvalg og er med til at udvikle klubbens trænerteam.\nJUNIOR - Unity (9)\nTUMBLING - Advanved (906)\nTUMBLING - Advanved (907)\nTUMBLING - Advanved (908)\nTUMBLING - Advanved (910)\nTUMBLING - Basic (320)\nTUMBLING - Basic (330)\nTUMBLING - Basic (340)\nTUMBLING - Basic (410)\nTUMBLING - Novice (400)\nTUMBLING - Novice (503)\nTUMBLING -Novice (420)\nTUMBLING -Novice (430)\nTUMBLING -Novice (440)\nTUMBLING -Novice (450)\nTUMBLING -Novice (460)\nTUMBLING -Novice (501)\nTUMBLING -Øvet (310)\nTUMBLING -Øvet (502)\nTUMBLING -Øvet (504)\nTUMBLING -Øvet (505)\nTUMBLING -Øvet (506)\nTUMBLING -Øvet (507)\nJulie er 20 år gammel og har 4-5 års træner erfaring, hvor hun tidligere har været træner for peewee lvl 2,3 og junior lvl 4 i Foxy Cheerleaders. Derudover har Julie også selv 7 års erfaring inden for faget, hvor hun har været udøver på junior level 3, 5 og senior level 6 i Foxy Cheerleaders.\nPEEWEE - Imagination (4)\nAisha er 14 år gammel, og har 5 års erfaring indenfor cheerleading. Hun har tidligere trænet CC Twinkles fra sæson 18/19 til sæson 20/21. Aisha er meget dedikeret til cheerleading, og brænder virkelig for sporten, og glæder sig til at træne CC Desire i sæson 21/22.\nFiona er 14 år, og har gået til cheerleading i 2 år. Hun har været hjælpetræner på CC Twinkels, og hun skal i år være hjælpetræner på CC Imagination.\nKamille Kathrine Born Djurhuus\nKamille er 14 år gammel og har gået til cheerleading i 7 år hos Copenhagen Cheerleaders. Derudover har hun 3 års trænererfaring og har været træner for Copenhagen Cheerleaders peewee lvl 3 hold, CC Imagination. Kamille er meget dedikeret til sporten og elsker at lære fra sig\nSofie er 14 år og har gået til Cheerleading i 7 år:\nFra 2014 som udøver på CC Imagination\nFra 2016 som udøver på CC Desire\nFra 2019 som udøver på CC Passion\nFra 2020 til nu som udøver på CC Unity\nHjælpetrænererfaring: 3 år:\nSæson 2018/19 hjælper på CC Fascination\nSæson 2019/20 hjælper for CC Twinkles, samt et begynder&nbsptumbling hold.\nSæson 2020/21 hjælper for CC Twinkles, samt et begynder tumbling hold.\nSofie fortsætter som hjælpetræner for CC Twinkles og et begynder tumbling hold for de helt små i sæson 2021/22.\nAndrea Brücker Møller\nEmily Sundman Ly\nJeg hedder Emily og jeg er snart 11 år.\nJeg går på Ordrup skole i 4. klasse. Jeg har en hund der elsker små cheer piger.\nJeg har gået til cheerleading i 5 år og er denne sæson rykket op på junior holdet CC Iconic.\nJeg glæder mig rigtig meget til at jeg skal være hjælpetræner på CC Fascination\nHoan Mynthe Stefansen\nHoan er 13 år, og har 5 års erfaring som udøver i CC. Det er Hoans første år som træner og hun skal træne CC fascination 21/22. Hoan startede til cheerleading fordi hun var for lav til andre sportsgrene, men dog var det en god beslutning for hun forelsket sig i sporten. Hun glæder sig meget, til at undervise CC fascination, lære dem nye ting og lære dem at elske sporten lige så meget som hun selv gør, (også selvom man er lav).\nJulia daugbjerg Kvist


Efter at have overstået sommerens eksamener skulle juni og juli stå på intensiv fiskeri efter storkarpen (men som så mange gange før bliver man af en eller anden grund ofte distraheret af sommerens mange glæder). Sæsonen for mit eget vedkommende startet sent i år pga. meget tid skulle bruges på studiet. Det blev dog til enkelte overnatning i eksamens perioden i en lille nordsjællandsk mose som resulterede i en ekstrem flot spejlkarpe (porno skælbesætning) på 8,5 kg. Da de obligatoriske eksamener var vel overstået begyndte karpefeberen at melde sig. En god kammerat og jeg gik med nogle "skumle" planer om at forsøge os i et mindre sjællandsk vand, hvor jeg år tilbage havde fået en del spejlkarper op til små 10 kg - måske var de vokset.\nEndelig i starten af juli blev kursen sat mod den "gamle" sø.\nFiskepresset i søen dengang var lig nul, og da vi ankom til søen kunne vi glædeligt konstatere at søens kanter var godt begroet med diverse vilde planter, hvilke indikerede at der ikke havde været mennesker ved søen i lang tid. Vi udvalgte os hurtig nogle pladser og kastede de respektive tackler ud i suppen med lækre retter fra DD.\nFørste nat gik og fiskeriet var mildt sagt sløjt. Vi havde hverken set eller mærket noget, og snakkede om at prøve en anden sø. Men det overskyede og trykken vejr gjorde at tiltroen til at det nok skulle lykkes blev bibeholdt. Og ganske rigtigt det umulige skete - midt på eftermiddagen skreg min Delkim efter hjælp.\nKrebsedyrbollen var blevet nappet og en god fight kunne starte. Desværre gik dyret i nogle nærliggende siv og satte sig godt og grundig fast. På med "benkondomerne" og på bedste linedans maner vade ud (gennem mudret - nitten) til fisken. Fisken gik fri efter lidt rokken frem og tilbage med stangen og efter 5 min. fight kunne Thomas nette en flot spejlkarpe på 13,25 kg. Ikke dårligt - desværre døde fiskeriet ud derefter og vi tog hjem den efterfølgende morgen.\nMen ugen efter var jeg tilbage igen. Denne gang havde jeg allieret mig med min kære fætter (jeg skulle aldrig have taget ham med!!). 2 timer efter mørkets frembrud var der bud efter min fætters kiwi boilie. Han tager kontakt til fisken og kan konstatere at den går tungt. Fisken gider ikke rigtig at fighte og bliver nettet uden problemer. Da vi får fisken i nettet kan vi godt se at det er en spejlkarpe på den gode side af 10 kg, men det er svært præcis at bedømme vægten pga. mørket. Men da jeg skal bære fisken over i slingen er jeg ikke i tvivl om at Anders (fætter) har fanget en stor fisk. Min 20 kg Samson går ned på 17 kg. Jeg nægter at tro mine egne øjne og knalder skivevægten på i stedet da den må kunne veje rigtigt. Adrenalinen pumpede men endnu engang viste vægten 17 kg og når man trak slingen fra gav det en vægt på 16,4 kg. Det var simpel hen for sindssygt - jeg/vi havde aldrig i den vildeste fantasi forstillede os at søen havde så store kæmper gående.\nOm morgen skød vi en rulle film af "mormor" og satte den forsigtigt tilbage i dens rette element. Fisken burde under normale omstændigheder veje i nærheden af 13 kg, men pga. dens mega mave, hvilke skyldtes gammel rogn, vejede den hele 16,4. Vi fik en del fisk de følgende dage med intet der kunne sammenlignes med kæmpen. Så endnu engang viser det sig at det kan lade sig gøre at finde vande, hvor mængden af mennesker der fisker i søerne er yderst begrænset og det er netop disse vande der er så fede at fiske - især når de indeholder de kæmper vi alle drømmer om.


Et stortslået eventyr i rask tempo | BogMarkedet\nEt stortslået eventyr i rask tempo\nMalene Sølvsten lagde sin trilogi flot ud med ‘Ravnenes hvisken’ 1 og 2. I trilogiens sidste bind bliver mange tråde flettet sammen og forløst, men visse steder er det gået hurtigt. For hurtigt.\nHandlingen og universet, Malene Sølvsten har skabt i sin serie ‘Ravnenes hvisken’, er både tryllebindende og spændende at dykke ned i. Som fan af nordisk mytologi er det kræs, for Sølvsten er grundig og gjort sin research godt. Hendes inddragelse af gamle kvad, fortidens riter og ritualer er flettet flot sammen med den nutidige handlings miljø, og hendes kendskab til gudernes karaktertræk og evner er beundringsværdigt.\nVar man ikke klogere på den nordiske tro før, så er man en del mere vidende efter endt læsning – og det uden, at man har kedet sig et øjeblik. Forfatteren har nemlig hele tiden handlingen kørende, og det ene scenarie overtager hurtigt det andet. Til tider, måske, for hurtigt.\nI sidste bind - udgivet på Gyldendal - skal Anne bestemme sig for, om hun vil starte Ragnarok eller forhindre det. I sine drømme ser hun sine venner dræbe hinanden, dø for fjendens hånd eller blive opslugt af kaoskræfterne, der langsomt fordærver deres sind.\nIngen fremtid ser lovende ud, og i mellemtiden dækker kulden landet. Fimbulvinteren er startet, det er Anne overbevist om. Guderne kan ikke stoppe kulden, dertil er de for svækkede, og Odin presser på overfor Anne om ofringer – menneskeofringer. Men visse handlinger er utilgivelige, og at tage et andet menneskes liv er aldrig løsningen, uanset hvad konsekvenserne så ender med at blive. Og konsekvenser er der nok af.\nAnnes morale og hendes syn på ret og forkert er et stærkt karaktertræk, som Sølvsten formår at overholde hele vejen igennem bogen, hvilket gør protagonisten troværdig, og giver læseren anledning til refleksion over, hvad man måske selv ville have gjort.\nJeg er bestemt ikke enig i alle Annes valg, men jeg kan respektere hende for dem, for de stemmer overens med den karakter, som hun er, og ikke nødvendigvis den, som jeg gerne ville have hende til at være. Og det er fedt.\nMalene Sølvstens karakterer fungerer således fortræffeligt i deres særheder og stærke karakteristika, men hvor handlingen og plottet er solidt og medrivende, halter dialogerne og sproget desværre flere steder, hvor en grundigere redigering kunne have samlet teksten op.\nVisse udtryk virker helt forkerte, noget bliver sagt alt for hurtigt uden kontekst, nogle ting ville man slet ikke sige, og flere steder er måden, et ord blive sagt på, skrevet som det siges – det er nok en smagssag, men personligt er jeg ikke fan af for mange ‘uuuh’ og strækninger af ord. Flere stave- og slåfejl, manglende ord og forvirrende afsnitsdelinger skæmmer desværre også læsningen, men udover et par steder, hvor man lige skal læse sætningen et par gange, for at forstå hvad det egentlig er, der sker, så er de fleste fejl til at læse hen over.\n‘Ravnenes hvisken’ er en imponerende dansk fantasyserie, som man ikke må snyde sig selv for, og Malene Sølvsten kan være meget stolt og tilfreds med sit værk. Det er fuldt fortjent, at bogen er solgt til serierettigheder, og jeg glæder mig meget til at se, hvad forfatteren finder på i fremtiden.


Dirchs drøm om udlandet går i opfyldelse | Information\n»Ausverkauft« stod der ved siden af Dirch på skærmen over billetlugen fredag aften i sidste uge, da filmen om Dirch Passer blev vist i CineStar Kino 5 i Lübeck.\nOg den fyldte sal var tydeligvis en glædelig overraskelse for filmens producer Mikael Rieks og instruktør Martin Pieter Zandvliet, der præsenterede filmen og svarede på spørgsmål fra publikum bagefter.\nForevisningen fandt sted i forbindelse med filmfestivalen Nordische Filmtage Lübeck, der er dedikeret til nordiske film, og med både solid publikumsopbakning og mange branchefolk blandt deltagerne kan festivalen være en væsentlig port til det europæiske marked og selvfølgelig især det store tyske marked.\nOg hvordan er modtagelsen så? Er Dirch overhovedet relevant for det internationale publikum, eller fordrer det en dansk opvækst at forstå den komplicerede person, som Dirch Passer var og at værdsætte hans usikkerhed, jagt på anerkendelse og kampen mod de indre dæmoner?\n»Det er en meget dansk film, vi har lavet, og vi er meget interesseret i at se, hvordan den bliver modtaget rundt omkring. I Nordamerika delte den helt klart vandene, og de forstod ikke humoren. Men i Brasilien faldt de på halen over humoren,« fortæller Martin Pieter Zandvliet.\nNysgerrige efter reaktion\n»Det er enormt interessant som producent at have mulighed for at teste filmen på et stort publikum — ligesom i Toronto, som også er en stor publikumsfestival. Vi er meget nysgerrige efter at se, hvad et tysk publikum siger til den, og det er mit klare indtryk, at den er blevet godt modtaget,« siger Mikael Rieks.\nUdfordringen med at sende filmen ud over landets grænser mere end antydes i titlen, for mens det på dansk er nok blot at kalde den Dirch, så er den på tysk blevet udstyret med tillægget — der traurige Clown (den triste klovn), mens den på engelsk blot hedder A Funny Man.\nMen ifølge den kunstneriske leder ved filmfestivalen, Linde Fröhlich, er det ganske realistisk trods udlandets manglende forhold til hovedpersonen.\n»Det er altid et problem med denne type film, for mens danskerne har et særligt forhold til Dirch Passer, så er han jo ikke kendt ret mange andre steder. Men jeg mener faktisk ikke, at det er relevant at kende Dirch Passer for at få noget ud af filmen, for det er et meget universelt drama og en meget særlig film om en kompliceret kunstner, og dertil kommer, at den er virkelig godt skrevet og instrueret,« siger Linde Fröhlich, der også fremhæver Nikolaj Lie Kaas’ stærke præstation i hovedrollen.\nI Lübeck blev filmen altså pænt modtaget med klapsalver efter rulleteksterne, men i forhold til en dansk biografsal kom den fine kontrast mellem Dirch på scenen og uden for rampelyset måske ikke helt til sin ret i samme grad, fordi den meget danske og desuden efterhånden noget aldrende humor i filmens talrige klip fra Dirch Passers elskede revyroller er vanskelig at oversætte og gøre tilgængelige for et udenlandsk publikum, som mangler den tilgang til Dirch Passer, som alle danskere over en vis alder har.\n»Det er en film, som vi har lavet for danskerne, men vi er stolte over at kunne vise den for hele verden. Det var Dirchs uopfyldte drøm at klare den internationalt, og med denne film får vi ham ud i verden, ligesom han i øvrigt også får det drama, som han drømte om at lave,« siger Martin Pieter Zandvliet — det sidste med reference til Dirch Passers stærke ønske om at opføre stykket Mus & Mænd, som også beskrives i filmen. Mikael Rieks forklarer, at parret blandt andet har valgt at præsentere filmen ved filmfestivalen i Lübeck frem for en større festival som Hamburg, hvor Martin Pieter Zandvliets seneste film, Applaus, blev præsenteret, fordi Nordische Filmtage Lübeck har vist stor interesse og var meget tidligt ude med en forespørgsel — endnu inden filmen havde haft premiere i Danmark — og han lægger ikke skjul på, at han håber, at filmen kan blive distribueret i Tyskland.


Forretninger i Sydafrika - del 1/2\nPragmatisk, målrettet, humoristisk: Sådan kan forretninger lykkedes i Sydafrika.\nBåde når det kommer til private og forretningsmæssige forhold, bruger sydafrikanere en mere uformel, men også direkte form for kommunikation: Behagelig, høflig og samtidig målrettet. Sydafrikanske ledere foretrækker at bruge en tør, britisk-inspireret sans for humor.\nDet første møde bruges først og fremmest til at lære hinanden at kende, og vurdere om du er troværdig. Din modpart vil rimelig hurtigt komme til deres fortolkning, og man er mindre opmærksom på status, titler, formaliteter og protokol. Klart sprog og ideer betragtes som en dyd her.\nSelv om deres forhandlinger foregår på en meget pragmatisk og målrettet måde, er sydafrikanere langt mindre fokuseret på processer og tidsplaner. Afbrydelser i form af spørgsmål under et foredrag, er ret normale.\nSådan præsenterer man korrekt\nHvis du ønsker at bruge en præsentation til at begynde, skal den overholde KISS-princippet (keep it simple and stupid), kort og enkelt.\nForuden at fremvise din præsentation med generelle oplysninger om din virksomhed, skal du fokusere på dine forretningsaktiviteter i Sydafrika. Demonstrer fordelene ved dit produkt eller din service, og fremhæv disse med dokumentation, tal og anmeldelser.\nHvis du ønsker at levere en tale, skal den ikke læses op fra et stykke papir, men derimod leveres godt, levende og med humor.\nSydafrikanske forhandlingspartnere kender de mange forskellige måder man forhandler på i international forretning. Forvent at et åbningsbud bliver kontrolleret for fleksibilitet. Realistiske tilbud med rimelige margener er bedst. Dine forhandlingspartnere er normalt meget åbne og fleksible.\nSydafrikanerens stærke britiske rødder kan mærkes ved en hård, men retfærdig konkurrence. De er ikke "iskolde" forhandlere, men forsøger snarere at skabe en fælles aftale.\nForretninger i Sydafrika - del 2/2\nHvorfor et oversættelsesbureau specialiseret i kinesisk er bedre end en automatisk oversætter\nHvorfor oversætte din e-handelsside?\nAlt hvad du bør vide om hebraiske oversættelser\nPunkter man bør overveje i forbindelse med farmaceutiske oversættelser under en pandemi


har du fortrudt at være hjemmegående? | Min-Mave.dk\nDebat > Generelle debatter > Åben debat > har du fortrudt at være hjemmegående?\nhar du fortrudt at være hjemmegående?\n20.april 2017 kl. 19:08\nKære hjemmegående eller tidligere hjemmegående\nJeg står i den situation, at jeg muligvis skal være hjemmegående.\nVi har to børn på henholdsvis 2 og 4 år. De trives i deres institution, men jeg trives ikke med at være så lidt sammen med dem. Jeg har det fint med mit job, men jeg synes at jeg konstant er sur, træt og irriteret. Når jeg er på job tænker jeg på min familie, når jeg er hjemme er jeg udmattet og slet ikke ordentligt tilstede for mine små børn.\nMin søde og dejlige mand er lydhør. Vi skal nok få det til at fungere økonomisk, men han er ikke helt tryg da jeg heller ikke er overbevisende.\nFor er det egentlig det jeg ønsker...\nDet bedste ville være at børnene stadig kunne holde fast i deres institutionspladser, så de kunne komme afsted et par dage om ugen og få den sociale kontakt. Men det holder økonomien selvfølgelig ikke til..\nog hvad med min egen sociale kontakt ... bliver man mon lidt skør? ;)\nJeg vil rigtig gerne høre fra nogle hjemmegående. er der mon nogen der har oplevet ulemper? Eller fortrudt?\njeg vil også gerne høre erfaringer for andre :)\n20.april 2017 kl. 19:18\nJeg er hjemmegående med min datter på knap to. Jeg fortryder det ikke et sekund! På nuværende tidspunkt bor vi på bøh-landet, og der er derfor langt til legestuer, svømmehal mm. Dét er et minus for vores vedkommende. Men det ændre sig snart. Jeg ser flere fordele end ulemper. Jeg er så ovenud lykkelig for, at jeg hver dag selv må passe det barn jeg har sat til verden og jeg kan se hendes udvikling. De bliver jo så store, alt for hurtigt! :-) Min mand og jeg har aldrig snakket om dagpleje eller vuggestue. Det har ligesom aldrig været os. Men vi regner med, at hun skal i børnehave, når hun bliver gammel nok til det. Så hun kan få nogle venner hun skal gå i skole med senere. Men nu, der nyder jeg bare, at hun er lille og jeg passer hende og huset. JEG ELSKER LIVET SOM HJEMMEGÅENDE- bare lige for at gøre det rigtig tydeligt. Hehe :-)\n20.april 2017 kl. 19:31\nJeg er ufrivilligt hjemmegående, da min krop ikke kan holde til at arbejde. Jeg kan heller ikke holde til at have min søn hjemme fuld tid, da jeg i perioder sover en del. Men jeg ville alligevel lige kommentere😊\nDet, der er vigtigt for mig er, at jeg føler, at jeg kan bruges til noget. Gøre en forskel. Det kræver lidt tilvænning, men man kan gøre en stor forskel for sin familie. Når min mand kommer træt hjem (arbejder min 43 timer pr uge), så er der styr på hjemmet, aftaler, gaver er købt osv. Og min søn er i børnehave 6 timer pr dag og holder flere fridage end de fleste.\nDet var svært for mig at undvære arbejdet, da det fik mig til at føle mig værdsat og at jeg indgik i et fællesskab, hvor jeg var svær at undvære. Det behov skal man have dækket på anden måde, men det er et spørgsmål om indstilling😀\nI mange byer er der legestuer for hjemmegående. Det er altså rart at snakke med nogen, bare en gang i mellem - ellers bliver man skør! Prøv at undersøge det. Ellers, hvad med et deltidsjob?\n20.april 2017 kl. 19:58\nJeg har endnu kun været hjemmegående kort og jeg troede aldrig det skulle blive et ønske fra min side. Jeg har krudt i måsen og har altid arbejdet meget. Men jeg fortryder det ikke et sekund. At være på førsteparket hele vejen i min søns udvikling er fantastisk og også enormt lærerigt for mig. Jeg mangler ikke voksenkontakt - vi kommer i legestue og tager ud til andre hjemmepassende og har gæster osv. Og jeg keder mig aldrig. Vi har fået en dreng der har mindst ligeså meget turbo som sin mor og vi tumler og hygger og leger. Han er nu så gammel at han følger med mig rundt og "hjælpe" med de daglige gøremål.\n20.april 2017 kl. 20:03\nDejligt at læse at du elsker det. Men I regner med børnehave pga. det sociale.. og det er netop en af de tanker jeg har. Jeg ved ikke om det er godt for min 4 årige, som er vant til meget social kontakt, pludselig at blive hevet ud af alle relationer og så være hjemme et par år.\nJeg vil selvfølgelig komme afsted med dem på legepladser, svømmehal, fritidsaktivitet..\nmen vi bor ikke i storby, så vi har ikke et hav af muligheder .\nhmmm, der er en del at overveje\n20.april 2017 kl. 20:15\nSasa2000 skrev :\nSuper at høre fra en ufrivillig. 👍 Du beskriver godt nogle af de tanker jeg gør mig.\njeg går også med deltidsjob tanker, men der ligger nogle andre problematikker .. så lige nu er jeg meget fristet af at være hjemmegående\n20.april 2017 kl. 20:19\nDet lyder jo skønt 😊 Jeg bor desværre ikke i nærheden af legestuer. Men der må være et eller andet jeg ikke har opdaget. Det må undersøges nærmere.\n20.april 2017 kl. 20:21\nMedlem siden 26-01-2017\nJeg har blot gået hjemme én måned, men tillader mig alligevel at svare på dit spørgsmål. Mit svar er nej. Klart nej. MEN jeg har også den nemme udgave, for vores tre børn er fortsat i instution. De to store går i børnehave (vores ældste starter i skole i år) og i den alder syntes jeg ikke, at det er hensigtsmæssigt at tage dem væk fra deres venner og de sociale færdigheder de udvikler væk fra hjemmet. De er blot 5-6 timer dagligt i instution og med mange fridage. Det er nemlig det, der har været så fantastisk med mit farvel til arbejdsmarked: Feksibiliteten og ingen som helst pres over sygedage, diverse aftaler, pligter, huslige gøremål o.l.\nVores mindste er kun 15 måneder og egentlig ser jeg ikke det store formål med, at han er i vuggestue. Vi har dog valgt at beholde pladsen til ham fordi vi venter nummer fire til sommer og jeg ikke vil risikere at stå i den situaiton at tage ham ud og vænne ham til noget, som måske ikke er holdbart, når vi også har et spædbarn. Det må tiden vise. Lige nu har han dog meget få dage i vuggestuen og det er så hyggeligt at have ham hjemme hos mig. Det føles meget rigtigt.\nDu kender dine børn og dig bedst selv, men personligt ville jeg ikke vælge at gå hjemme med en fireårig. Børn skal ikke have lange dage i børnehaven, men jeg ser klart, at vores to ældste har stor glæde af det sociale de får i børnehaven. Det er i den alder, at de danner venskaber.\nRigtig meget held og lykke med dit og jeres valg!\n20.april 2017 kl. 20:25\nJeg går hjemme med min datter på 20 mdr. Jeg ELSKER det! Hun skal være hjemme til hub er minimum 3 år og gerne længere. Vi har også en dreng på 6 der går i O klasse og hele vores familieliv er blevet meget roligere og hyggeligere efter jeg går hjemme.\nJeg fortryder kun at jeg ikke kunne gå hjemme på samme måde min søn..\nDer findes mange flere hjemmepassere end man lige tror. Kom evt ind i FB-gruppen 'Moderne Hjemmegående Forældre'. Der kan du søge efter legestuer, legegrupper og lign i nærheden af dig. Måske er du heldig og finder nogle gode muligheder.\nVille ikke bekymre mig voldsomt om det sociale i det du har to unger hjemme og måske kan du lave faste legeaftaler med venner fra børnehaven?\nOg nu vil jeg ikke blande mig i jeres økonomi men det er gået op for os at man kan leve for meget mindre end vi nogensinde havde troet😅 Måske kan I med tiden få råd til en børnehaveplads... hvis du går uden kdntægt kan I måske også få økonomisk friplads. Altså hvis du fornemmer at jeres børn har brug for det.\nmit råd er at du skal afprøve hjemmelivet. Du kan altid gå tilbage til job og børnehaver hvis det er. Du kan aldrig gå tilbage til tiden nu:)\n20.april 2017 kl. 21:05\nKan du ikke få deltidsplads? Hvis du ikke har nogen indtægt kan det være i kan få noget tilskud. Synes ikke det er hensigtsmæssigt at tage en 4 årige ud af bh. De har vel også brug for det sociale der er i bh.\n20.april 2017 kl. 21:45\nJeg har gået hjemme med mine 3 i et år nu. De er 4, 2 og 1 år. Det er hårdt og man har gode og dårlige dage. Men vi forsøger at komme til forskellige ting såsom legestue og legegrupper. Det er tydeligt at især den store har mere og mere behov for legekammerater. Og de får også meget i deres søskende, men det er virkelig også godt at komme ud og møde andre. Vi har så den fordel at vi bor i Kbh så der er en del aktiviteter og hjemmegående at mødes med.\njeg får også opfyldt nogle behov ved at mødes med andre hjemmegående. For mens børnene leger sammen så får jeg en god snak med de andre voksne!


Student fra Lemvig Gymnasium koordinerer Unge Camp i Thyborøn | VisitNordvestkysten\nStudent fra Lemvig Gymnasium koordinerer Unge Camp i Thyborøn\n21-årige Kathrine Juul Eriksen står i spidsen for nyt tiltag: Surf & Work Camp, der skal tiltrække unge til turistbranchen til sommer. Det nye initiativ har fået navnet Thyborøn Surf & Work Camp.\nSurf & Work Camp, skal bidrage til, at turistbranchen i Thyborøn har den nødvendige arbejdskraft i højsæsonen i uge 29-31. Men det betyder ikke, at der kun skal arbejdes. Surf-træning, socialt samvær og masser af sjov med andre unge, er nemlig en lige så vigtig del af ansættelseskontrakten. Og de unge får en god oplæring på forhånd.\nEn sommer med surf, sjov, sol, hygge og arbejde i en god blanding. Lyder det ikke som en helt ideel sommer, hvis man er i målgruppen 18+?\n21-årige Kathrine Juul Eriksen er ikke i tvivl, og derfor har hun sagt ja til at stå i spidsen for et helt nyt projekt ”Thyborøn Surf & Work Camp,” henvendt mod unge, der har lyst til at bruge sommeren på netop at bo sammen og arbejde i Thyborøn. For når man som Kathrine har tilbragt sin gymnasietid i Lemvig og har haft op til flere sommerjobs, så er det ikke svært at forestille sig, hvor sjovt det kan blive at være ung i Thyborøn om sommeren samtidig med, at man får tjent nogle penge.\nJeg synes, det er en genial og sjov måde at kombinere arbejde og det sociale i ens sommerferie. Samtidig er det en anderledes måde at holde ferie på, som jeg tidligere har været glad for, smiler Kathrine Juul Eriksen.\nKathrine Juul Eriksen har tidligere arbejdet på Vedersø Klit Camping, hvor hun lavede aktiviteter for børn, stod i købmandsbutikken og serverede i restauranten. Hun arbejder ved World of Adventure med teambuilding, og har erfaring som ungmedarbejder på efterskole.\nHer er mulighederne endnu federe, fordi man er en del af en større gruppe, som bor sammen og surfer sammen og har en hverdag sammen, mener hun.\nAlt det kan hun bruge i det alsidige job med at stå i spidsen for campen. For udover at sørge for, at fællesskabet mellem de unge kommer til at fungere, skal Kathrine også sørge for, at de unge får opfrisket nogle af de ting, de har lært om blandt andet værtskab på en bootcamp over tre dage, der finder sted i maj.\nJeg glæder mig selv til at få øget mine kompetencer i forhold til at koordinere sociale aktiviteter, madlavning mm. Det bliver en spændende udfordring at skulle være kontaktperson for de andre unge, fortæller Kathrine Juul Eriksen og fortsætter:\nDet har været en spændende proces at udvikle Surf & Work Camp konceptet med de lokale turismevirksomheder. Vi lærer en masse om, hvordan vi kan gøre det mere attraktivt for unge at kombinere ferie med arbejde og socialt fællesskab, og håber på at nå frem til en best case, som kan rulles ud andre steder også.\nDet er Thyborøn Handel og Destination Nordvestkysten, der står bag projektet, der skal hjælpe til med at sikre arbejdskraft fra unge over 18 år til en lang række jobs inden for turismebranchen i højsæsonen 29-31. Der er ansøgningsfrist 1. maj, og Boot campen finder sted 6.-8. maj.\nArrangørerne understreger, at man ikke behøver at være vild med at surfe for at være med, for der vil også være andre aktiviteter.


Bryllup - SJOVogFEST\nArticles in Bryllup\nPolterabend er oftest en sjov og hyggelig dag fyldt med sjove aktiviteter. Det kan dog være svært at springe faldskærmsudspring eller køre gokart, når bruden er gravid. Her er man nødt til at finde nogle …\nideer til polterabend indslag\nEn Polterabend er en festlig dag, hvor man fejrer det kommende brudepar, på en sjov og hyggelig måde. Der findes mange traditioner for uneholdning og aktiviteter til en polterabend, men ofte kan dagen godt blive …\nEn polterabend er en fest venner og familie holder for det kommende brudepar. Polterabend forbinder mange med en festlig dag, hvor der er hygge, og action på programmet og fest om aftenen. Oprindeligt kommer ordet …\nPriser på musik til bryllup\nNår man skal finde musikken til et bryllup, kan det være svært at finde den rette musiker eller musik, som passer til den stemning og ramme i gerne vil sætte for den store dag. …\ntips til personlig bryllupsgave\nEt bryllup er en stor dag både for brudeparret, men også for de gæster, som bliver inviteret. For dig som gæst, kan det være svært at finde den helt rigtige bryllupsgave, som brudeparret kan huske …\nDet kan være svært for unge mennesker, som ønsker det store kirkebryllup at låne penge i banken. Mange unge par, har endnu ikke haft mulighed for at vise, hvem de er, og hvad de står …\nNår man planlægger sit bryllup, skal der afsættes et beløb på budgettet til bryllupskørsel, men hvor meget skal man egentlig afsætte? For mange brudepar betyder bryllupsdagen, at man får en helt særlig dag, hvor man …\nSkal dit bryllup være helt unikt, kan dette understreges med et alternativt valg af bryllupskørsel. Mange brudepar vælger den romantiske brude kørsel med hestekaret, eller en smuk ældre veteranbil, som kører brudeparret rundt til deres …\nNår man laver budget til sit bryllup, skal man huske at sætte et beløb af til bryllups kørsel. Hvor meget man sætter af er, selvfølgelig et spørgsmål, hvilket køretøj, man ønsker at leje. Et bryllup …\nbryllupskørsel i limousine\nSom en del af dit store bryllup, skal brudekørslen bestilles. Mange vil gerne have en smuk, romantisk, luksuriøs limousine, som kan få brudeparret til at føle sig ekstra forkælede på den store dag. Limousinen til …


Bymidteplan: Centrumpladsen i Ringe skal bebygges | Faaborg-Midtfyn | fyens.dk\nPubliceret 25. januar 2018 kl. 06:30\nGrafik: Gert Ejton og Mikkel Damsgård Petersen\nBymidteplan for Ringe er klar til politisk godkendelse. Blandt andet lægger planen op til bymæssig fortætning i et omfang, der kan reducere Centrumpladsen til en sivegade.\nRinge: Vel er Centrumpladsen ikke Thomas B. Thriges Gade og Ringe ikke ved at udvikle sig til en dansk storby, men lidt afsmitning fra Odense er der måske alligevel i den bymidteplan for Ringe, som Udvalget for Teknik og Miljø i dag sender videre til endelig vedtagelse i kommunalbestyrelsen.\nI hvert fald er fortætning af bebyggelsen i bymidten et af elementerne i planen på lidt længere sigt. Især på Centrumpladsen lægges der op til byggeri i et omfang, der kan ændre byens karakter markant. I stedet for en stor og åben plads, vil den fædselsåre måske snarere blive en parallelgade til Algade med små parkeringspladser nord og syd for ungdomshuset og et mindre, grønt område ud for biblioteket.\nTankerne vækker ikke den store begejstring i By og Land Midtfyn, der er ene om at have indsendt skriftligt høringssvar før planen godkendes politisk.\n- Det er svært at forestille sig, at der er plads til bebyggelse, hvis der også skal være plads til biler. Det vil i hvert fald give en fortætning af byen, der vil noget, påpeger Lise Bendix fra By og Lands bestyrelse.\nHun understreger, at By og Land helt overordnet ser meget positivt på bymidteplanen, og hun roser kommunen for et enestående forarbejde med inddragelse af borgerne og andre parter undervejs. Men lige det med bebyggelsen på Centrumpladsen ser hun frem til en lejlighed til at drøfte nærmere med kommunen.\nDet sker måske allerede torsdag 8. februar, når der ifølge projektleder Hanne Raunsmed, Faaborg-Midtfyn Kommune, er planlagt et dialogmøde med By og Land.\nHun forventer, at der ret hurtigt tages fat på spørgsmålet om byfortætning i Ringe.\n- Vi går i gang med at lave en ny lokalplan for bymidten midt i februar, og i den forbindelse bliver det nærmere afklaret, hvor det så kan være realistisk at bygge og hvor meget. Vi skal også lige tage pejling af, hvad der sker på støberigrunden, hvor de første beboere snart flytter ind i nybyggeriet, siger Hanne Raunsmed.\nI løbet af det kommende år og ind i 2019 skal der arbejdes med at finde partnerskaber/investorer til mulige projekter - det være sig boligselskaber eller private investorer, måske konsortier som det, der står bag feriebyen ved Midtfyns Fritidscenter.\n- Vi skal nok frem til 2021, før vi ved, hvordan fortætningen i bymidten så skal være, vurderer hun.\nVejen til en bymidteplan\nI marts '17 vedtog kommunalbestyrelsen at udarbejde en ny bymidteplan for Ringe. Gehl Architects blev hyret som konsulentfirma til opgaven.\nForeningen By og Land på Midtfyn stod for et optaktsmøde med byvandring sidst i marts, og i juni arrangerede Faaborg-Midtfyn sammen med konsulenterne et folkemøde, hvor borgere, handlende og foreninger kunne komme med deres indspark til planen.Et forslag blev sendt i offentlig høring fra 16. oktober til 11. december.\nI høringsperioden blev der holdt et borgermøde onsdag 25. oktober på Ringe Bibliotek.Nu skal forslaget endnu en tur gennem det politiske system. Den endelige godkendelse ventes at ske på kommunalbestyrelsesmødet mandag 19. februar.\nFør musen over kortet og læs mere om bymidteplanen\nSnart synlige resultater\nPå dialogmødet i oktober om bymidteplanen blev der luftet en utålmodighed efter at komme i gang, og borgmester Hans Stavnsager når ikke at sætte sit navnetræk på planen, før den begynder at blive realiseret.\nEt af de første initiativer bliver aktiviteter omkring Kulturzonen mellem biblioteket og ungdomshuset, så de unges tilstedeværelse i området bliver mere synlig.\n- Når planen er vedtaget, begynder vi at se på passagerne. Vi vil gerne involvere kommunens kunstråd og planlægger et møde med rådet i marts med henblik på at få lavet en kunstnerisk udsmykning. Vi har nogle penge at gøre med i den forbindelse, bemærker Hanne Raunsmed.\nOgså Ringes bymæglere er godt i gang. De er ved at lave et årshjul, som sætter handelsstandsforeningens planlagte aktiviteter i forbindelse med foreningerne.


Grupper og workshops\nFind din autentiske stemme\nSom spædbørn kunne de fleste af os fylde en koncertsal med vores stemme. Stemmen var forankret dybt nede i kroppen og vi kunne udtrykke os. For de fleste af os er den naturlighed og styrke forsvundet.\nSensetik øvelser i København og i Holbæk\nSensetik øvelser er øvelser med fokus på krop, følelser og energi. De kan udføres af alle og kræver ingen særlige forudsætninger.\nKom i synk - Sensetik øvelser i Nordjylland, Aarhus og online\n"Veronika er på magisk vis helt fantastisk til at få alle i rummet ned i tempo. Når jeg går hjem er jeg fyldt med ny energi og åbent sind." Få mere kontakt med din krop og find din grounding. Sensetik i Nordjylland.\n3 dages eksternat workshop i København\nBolette Bartholdy holder weekend workshops fra fredag eftermiddag til søndag eftermiddag\nInternat workshop i 5 dage\nInternatkurser afholdt siden 1992. Fælles øvelsesforløb og terapeutisk arbejde med den enkelte i gruppen. Workshoppene er åbne for alle og er indbyrdes uafhængige og kræver ingen særlige forudsætninger.\nJatak det er mig\nSiden 1988. Vi arbejder udfra den tanke, at vækst er at sige ja og jatak til dem, vi er, og at det i det lange løb er det, vi bliver mest glade af.\nTerapiworkshop i København\nBolette afholder igen 3-dags workshop i København den første weekend i april 2022.


5 flotte LED bloklys (5/7-2018)\n5 flotte LED bloklys\nKan indstilles til at tænde og slukke\nMed disse flotte LED lys behøver du aldrig bekymre dig om sod og brandfare, hvis nu du skulle glemme at få dem slukket så de er velegnet til feks. ældre eller i soveværelset.\nSe alle LED-bloklys deals\n5 stk. KJ Collection stearinlys m. LED-flamme fra Bovictus i flot frosted design. Med disse flotte LED lys behøver du aldrig bekymre dig om sod og brandfare, hvis nu du skulle glemme at få dem slukket så de er velegnet til feks. ældre eller i soveværelset. Lysene kan indstilles til at tænde og slukke på samme tidspunkt hver dag. hvert lys bruger 2xAAA batterier (ekskl.) m. timerfunktion i bunden (4 el. 8 timer) Off-knap imellem disse to. tænder automatisk på samme tidspunkt dagen efter, og lyser dét antal timer, som knappen står på, hvis off-knappen ikke slås til\nPift hjemmet op med et sejt Thirsty-retroskilt med lys. Skiltet måler 28 x 30 x 5 cm.\n"Levering: Pris afhænger af køb. Bruger 2 stk. AA-batterier." - all2day


Fire kommentarer fik Google til at gløde under valgdebat - TV 2\nFire kommentarer fik Google til at gløde under valgdebat\n4. jun. 2019, 19:41\nKlaus Riskær Pedersen og Pernille Vermund (Nye Borgerlige) var begge populære Google-søgninger under partilederrunden mandag aften. Foto: Mads Claus Rasmussen / Ritzau Scanpix\nPernille Vermund og Pernille Skipper krydsede klinger under debatten – og bragte sig selv til tops på aftenens liste over googlede partiledere.\nDet var især fire kommentarer, der fik danskerne til at søge på Google under mandagens partilederdebat på DR 1.\nDet viser tal fra Google, der har opgjort, hvornår og hvor meget der er blevet søgt på de 13 partilederes navne under debatten.\nAf hensyn til læseligheden er kun seks partiledere medtaget i grafen her. For at se, hvor meget der er blevet søgt på alle 13 partiledere, kan du klikke på dette link.\nHøjdespringeren var Klaus Riskær Pedersen fra partiet af samme navn, da han klokken 21.16 åbnede for sin egen fortid og redegjorde for, hvorfor han gerne vil have børnene ud af udrejsecenteret Sjælsmark i Nordsjælland.\n- Jeg ved godt, det ikke er særlig populært, det jeg siger, og at det ikke giver nogen stemmer – for der er lavet en undersøgelse, der viser, fire ud af fem danskere er imod at få børnene ud af Sjælsmark, og kun én ud af fem, der mener, at børnene skal ud, startede Riskær Pedersen. Han fortsatte:\n- Jeg vil gerne sige, at jeg kommer ind i politik med lidt tung bagage. Nogle vil nok føle, den er lidt for tung. Men lad mig bare sig det, for jeg mener ikke, at man bliver en dårligere politiker af modgang: Jeg har i modsætning til mine kolleger her prøvet at miste min frihed og sidde spærret inde. Jeg kan godt sige til jer, at jeg er grædefærdig på de børns vegne. Jeg vil meget gerne have dem ud, sagde Riskær og udløste – udover klapsalver i salen – aftenens mest googlede øjeblik.\nEn stribe domme bag sig\nI 1992 blev finansmanden Klaus Riskær Pedersen erklæret personligt konkurs og meldt til politiet. I 1995 blev han tiltalt for groft mandatsvig, bedrageri og skyldnersvig i både Danmark og Frankrig, og siden blev han idømt to og et halvt års fængsel.\nSamme år, som Riskær blev tiltalt, stiftede han CyberCity, som tilbød nogle af landets første private internetforbindelser, og som endte med at blive solgt for et milliardbeløb. Men fordi Riskær var personligt konkurs og skyldte et trecifret millionbeløb, placerede han CyberCity i en familiefond, så bankerne ikke kunne røre virksomheden.\nDet viste sig, at Riskær via et stråmandsselskab havde snydt fonden for to tredjedele af de penge, CyberCity var blevet solgt for. Det gav ham en dom på syv års fængsel for groft bedrageri. I sidste ende slap han med seks år bag tremmer og blev løsladt i 2013.\nDerudover stod Klaus Riskær Pedersen bag et andet af debattens Google-højdepunkter, da han klokken 20.42 fremlagde en række af sit partis mærkesager, talte om kvoteflygtninge, en bindende klimalov og at erhvervslivet skal beskattes hårdere.\nPernille'erne krydsede klinger - og blev eftersøgt\nDe to andre Google-øjeblikke, der skilte sig ud, stod to gange Pernille for. Nye Borgerliges Pernille Vermund og Enhedslisten Pernille Skipper. De to krydsede klinger flere gange, og ikke mindst da de diskuterede klimaeffektiviteten i det danske landbrug, slog deres kamp på ord gnister.\n- Hvem er det, der ikke skal have mad, Pernille Skipper?, spurgte Pernille Vermund flere gange som svar på, at Enhedslisten frontkvinde havde sagt, at svineproduktionen skulle gøres mindre.\nDet spørgsmål bragte så stor interesse om Vermund, at søgninger på hendes navn klokken 20.55 og 20.56 var blandt de mest populære hele aftenen.\nSkipper vil finde finansieringen hos de rige\nKort før lukketid blev hun dog overgået af sin diskussionspartner, Pernille Skipper. Klokken 21.39 slog Skipper først fast, at hun i hvert fald ikke var socialdemokrat, og derefter at hun heller ikke ønskede en blålig politik for økonomien.\n- For os handler det om, at vi får mest mulig indflydelse. For mig at se betyder det, at vi skal væk fra den økonomiske politik, Lars Løkke har ført de sidste fire år, og som også er blevet ført inden det. Der er blevet givet – jeg tror, det er 27 milliarder, I går og praler med – i skattelettelser, og det, synes jeg, er en overordentlig dum måde at bruge pengene på, sagde hun og fortsatte:\n- Derfor synes jeg, at det er rigtig vigtigt, at vi finder finansieringen hos nogle af dem, der har mest og har fået mest de sidste år, og det er noget af det, jeg skal forsøge at overbevise Mette om, med alt hvad jeg har, og hvad vi får på onsdag, sagde Pernille Skipper og udløste aftenens næstmest Googlede øjeblik.\nTil trods for, at meget af de seneste ugers valgkamp har handlet om Lars Løkke Rasmussen (V) og Mette Frederiksen (S), var ingen af dem blandt de mest googlede. Søgninger på Mette Frederiksens navn toppede to gange hen mod slutningen af debatten, mens Lars Løkke Rasmussen lå mere stabilt – om end lavt – hele debatten igennem.\nFor at se hvor meget der blev søgt på de 13 partilederes navne under debatten, kan du klikke på dette link.


Lige kommer hjem fra badeferie - Tankerne.dk - Tankerne.dk\nLige kommer hjem fra badeferie\nCategories: Ikke kategoriseret | Tags: badeferie\nHvor er man dejligt afslappet når man lige er kommet hjem fra badeferie. Jeg kom lige hjem i går, efter en hel fantastisk ferie. Der var perfekt vejr, hverken for koldt eller for varmt. Vi har været to uge i Cannes, der ligger i den sydlige del af Frankrig. Langt de fleste kender nok byen fra den årlige film festival der er i området. Der kommer mange velhavende folk til dette område, så er der altid nok at se på nede i havnen, hvor der ligger rigtig mange lystbåde. De her meget større end man ser den herhjemme. Vi ville dog ikke bare ligge på standen i alle to uger, og vi kunne godt tænke os at se fx. Monaco. Vi ser meget Formel 1, så derfor føler vi næsten vi kender byen. Vi valgte at leje en bil på billeje-nice.dk, for på den måde så kunne vi bare lige kører når det passede os etc. Vi havde taget pæn tøj med, for vi havde en plan om, at vi ville ind på det store casino. Det var ikke for at vi skulle spille, det var mest bare lige for at kigge lidt.\nDet vat vild flot derinde, og man kan godt nok godt mærke, at der kommer folk til dette område der har mange penge der blev spillet om. Når man så tænker over, at der hvor der bliver spillet om rigtig mange penge, der havde vi ikke adgang. Vi skulle ikke nyde noget af at spille, men det var en meget god oplevelse at se det.\nResten af ferien gik med afslapning, og vi føler os derfor fyldt med energi – Det er lige den måde vi bedst kan lide at holde ferie på. Nu er det så bare godt, at vi også lige har en uge herhjemme inden vi skal i gang med at arbejde. Jeg skal til noget så jordnært, som jeg skal male vinduer. Det skal dog gøres, og så kan jeg gå og tænke tilbage på en herlig ferie.\n« Solutio – it-support og hosting\nJamie Oliver eller Poul Pava? »


Det er på en lidt besynderlig måde, at rygterne om en 3D udgave er blusset op. De stammer nemlig fra et interview med Jonathan Liebesman, der er instruktøren bag de kommende film Battle: Los Angeles og Clash of the Titans efterfølgeren Wrath of the Titans.\nI interviewet snakkede Liebesman om fordelen ved at lave en film om til 3D efter den er lavet, efter at teknikken har udviklet sig utrolig meget de sidste par år og allerede er langt bedre end da Clash of the Titans blev lavet. Han nævnte, at blandt de film der i øjeblikket er ved at blive lavet om finder man blandt andre Harry Potter, Star Wars og altså overraskende nok også Inception.\nHvorvidt der udelukkende er tale om en blu-ray udgave, eller den også kan ramme biograferne igen, det melder historien ikke noget om.\nOg det er da heller ikke meget information, der er at hente hos Warner bros, her er kommentaren til rygterne blot “I øjeblikket kan planerne om en Inception 3D ikke bekræftet”. Og så er der da i hvert fald heller ikke sagt for meget.\nAf relaterede nyheder, er det for nylig kommet frem at Warner Bros udsender filmen, sammen med The Dark Knight som en applikation.\nDr. Dre får hjælp af Allen Hughes


Sponsorerede indlæg eller ej? | Josephine's Opinions | Josephine Lydolph oktober 2016 – Josephine Lydolph\nSponsorerede indlæg eller ej?\nEftersom min blog også bliver større, får jeg flere og flere tilbud mht. samarbejde og sponsorerede indlæg. Jeg har på det seneste modtaget spørgsmål fra fortvivlede læsere, der ikke kan finde ud af hvornår mine indlæg er sponsorerede og hvornår de ikke er, specielt fordi jeg fx nogle gange skriver om en virksomhed (heriblandt Bodylab som jeg handler meget hos)...\n3.g’er of the month – october\nNavn: Gidar Watcharakiat Inthong Alder: 19 år Klasse: 3m Studieretning: Tysk A ? Engelsk A ?Psykologi B Skoletræt ? ja/nej: Ja Hvad er dit motto? ?Stjernernekunne falde fra himmelen, men jeg vil stadig stå? Hvad er dit bedste råd til succes ilivet? Du må aldrig give op! En ting vi ikke ved om dig? Jegelsker mælkesnitter! Hvor var du henne...\nGave indlæg fra LOT ONE STUDIO Kimonoen kan købes lige HER For nogen vil dette måske komme som et chok, men jeg har faktisk aldrig eget en kimono – men guess what, det gør jeg nu!!Jeg er helt vild med den her fra LOT ONE STUDIO der lige er kommet hjem til mig, den er så fed, retro, indie og...\nI går prøvede jeg for første gang paintball. Vi var 8 fra klassen som havde planlagt det. Jeg var mother fucker nervøs for at det gjorde så ondt at jeg ville græde når jeg blev skudt. Første kamp var det drengene mod pigerne – der var 2 drenge og 6 piger, så pigerne havde vidst lidt en fordel, haha? Næste kamp delte...


Nyheder d. 22 Maj 2015\nKombineret Ungdomsuddannelse – KUU – en ny 2-årig uddannelse.\nMåske vil du gerne have en uddannelse, men du er ikke parat til at starte på en erhvervsskole eller et gymnasium. Sammen med din uu-vejleder kan du undersøge om den Kombinerede Ungdomsuddannelse er en mulighed for dig. Med Kombineret Ungdomsuddannelse bliver du erhvervsassistent, og uddannelsen giver dig grundlag for at søge job. Samtidig får du forudsætninger for at søge ind på en erhvervs- eller gymnasialuddannelse.\nKombineret ungdomsuddannelse henvender sig til dig, der er færdig med 9. eller 10. klasse, uden en ungdomsuddannelse og under 25 år, men som ikke har forudsætninger for at begynde på en erhvervsuddannelse eller en gymnasial uddannelse.\nGennemfører du uddannelsen, får du bevis for, at du er erhvervsassistent inden for det erhvervstema, du har valgt, og du kan søge job inden for det pågældende erhverv.\nI Ringkøbing-Skjern har vi valgt disse 2 erhvervstemaer:\n”Så har du endnu ikke afsluttet en ungdomsuddannelse, og du nu mener, tiden er inde til at komme videre, så…”\nVil du vide mere så gå ind på dette link www.kuurs.dk


Flere uheld på cykelstierne | Alm. Brand\nFlere uheld på cykelstierne\n893 cyklister kom til skade i Danmark i 2018, og 28 af dem mistede livet. Det er en stigning i forhold til tidligere, hvor ca. 800 cyklister årligt blev dræbt eller kom til skade.\nElcykel Oplysninger om modparten Gode råd\nElcyklen fylder i statistikken\nTallene fra Vejdirektoratet viser en stigning i antallet af dræbte og tilskadekomne på elcykel. Elcyklen er blevet mere udbredt inden for de senere år, og i 2018 var elcykler indblandet i ca. 10 % af alle ulykker, hvor cyklister kom til skade.\nVi oplever samme tendens\nVores skadeafdeling ser samme tendens og oplever flere uheld med de såkaldte bløde trafikanter, hvor en cyklist rammer en anden cyklist eller en fodgænger.\nHusk oplysninger om modparten, hvis du kommer til skade\nVi oplever desværre også, at vores kunder ikke får oplysninger om modpartens forsikring, når de er involveret i et uheld. Og det betyder, at kunden skal betale selvrisiko og derudover ikke får dækket svie og smerte og eventuel tabt arbejdsfortjeneste. Vi anbefaler derfor, at du forsøger at få modpartens oplysninger, hvis du kommer ud for et uheld.\nIfølge Rådet for Sikker Trafik sker 2 ud af 3 alvorlige ulykker med cyklister i et kryds. Ulykkerne kunne have været undgået, hvis både cyklister og bilister havde orienteret sig bedre.\nRådet fra Sikker Trafik lyder derfor: Brug 2 sekunder mere på at orientere dig grundigt i kryds og ved sideveje og vær opmærksom på højre- og venstresvingende biler.\nSe også de seks gode råd fra cyklistforbundet


En biologitime med swung i!\n8. Q og deres lærer Adam arbejder i øjeblikket med sanserne i faget biologi. Og hvis vi zoomer lidt tættere på, er det i disse dage hørelsen, der arbejdes med.\nKlassen er mødt op i stamlokalet og Adam introducerer, hvad der skal ske de næste en og en halv time. Efter elevregistreringen forlader alle klasseværelset og går til fysiklokalet i den tilstødende sciencebygning.\nJeg undrer mig på vejen lidt over, hvorfor det ikke er Natur&Teknologi-lokalet, eleverne skal have undervisning i - men derom lidt senere.\nAdam bruger et lille kvarter på sammen med eleverne at genopfriske sidste lektion. Her prøvede eleverne for første gang at lave svingningsforsøg. Hvad fandt man ud af? Noget gik godt, andet kræver et nyt forsøg.\nAdam er god til at pointere, at det er godt og vigtigt, når man undrer sig over, at et forsøg giver forskellige resultater.\nHan har listet dagens program op på skærmen:\n“Hørelsen - øret - lyd - svingninger”\nEleverne skal undersøge, hvilke faktorer der påvirker svingningstiden.\nHerefter skal de udarbejde en model, lave en perspektivering og endelig klargøre en præsentation af deres resultater, konklusion og perspektiver.\nHver gruppe skal udmåle meget præcist en selvvalgt snorlængde - en drengegruppe vælger (selvklart…!) at begynde med 2 meter… De fleste andre arbejde med en længde på højst 30 cm…. Vil man bruge et lod, to lodder…? Osv.\nDer findes en formel til udregning af svingningstiden:\n“T= 2X Pi X Kvadratroden af længden delt med 9,82” …..!\nNok er det morgen i den danske folkeskole, mange udskolings- og teenageelever vil være trætte, men eleverne i 8. Q arbejder engageret med opgaven. Der er en behagelig og rolig stemning med en naturlig arbejdsstøj, når fx et forsøg går enten godt eller mindre godt… Det er ikke så rart at få et svingende lod i hovedet, når man som nabogruppe ikke var forberedt på, at snoren var 2 meter…\nJeg taler med en gruppe, der udtaler, at det er så dejligt igen at få lov til at bruge fingrene, lave forsøg i virkeligheden og IKKE kun på en computerskærm. Være fysisk sammen med sine klassekammerater og kunne nusse, puffe og kærligt drille hinanden… Det kan noget!\nSom lovet: Tidligere undrede jeg mig over, at undervisningen skulle foregå i fysiklokalet. Der var der så en god grund til. Som prøvefag til afgangsprøverne i 9. klasse er fagene geografi, biologi og fysik smeltet sammen til “prøve i naturfag”. I dag var der tydeligt et samspil mellem biologi og fysik.\nAdam bruger de sidste 10 minutter til at runde af og høre lidt om, hvor langt eleverne er nået. Emnet og arbejdet fortsætter i den kommende uge.\nMed glimt i øjet siger den milde, tydelige og dygtige biologilærer, at han godt ved, at 8. Q elsker at lave forsøg, men at de er mindre glade for at rydde op efter sig.\n“Vær venlig at gå i gang med at rydde op og bagefter skal I spritte af - Tak for idag!”


Beredskabet og Forsvaret er igen med ved Copenhagen Pride Parade – BeredskabsInfo\nForsidenBrandvæsenBeredskabet og Forsvaret er igen med ved Copenhagen Pride Parade\n4. juli 2016 Lars Grøndahl Brandvæsen, Præhospital\nDet er gruppen ”Blå blink på Priden”, som i lighed med de seneste år arrangerer beredskabets deltagelse i Copenhagen Pride Parade.\n”Vi deltager selvfølgelig igen i år for at sætte fokus på mangfoldighed og tolerance. Vi kommer fra en uniformet verden, som mange måske tror det er svært at være i, hvis man er homoseksuel. Vi vil gerne vise, at det sagtens kan lade sig gøre”, fortæller Tim Ole Simonsen, der til daglig ansat i Hovedstadens Beredskab.\n”Med vores deltagelse vil vi gerne vise at her er plads til alle. Sidder der en ung homoseksuel dreng eller pige og tror, at de ikke kan blive brandmand eller ambulanceredder, vil det være rigtig ærgerligt, at vi går glip af dem som kommende medarbejdere. Derudover ved vi, at der rundt omkring på stationerne sidder folk og trykker sig, fordi de ikke har lyst til at springe ud, der hvor de er ansat”, siger Tim Ole Simonsen.\nNår man som homoseksuel vælger at springe ud, viser flere undersøgelser, at det også er i forhold til kollegaer på arbejdspladsen, at man frygter reaktionen. I en undersøgelse fra 2014 var det ud af 750 adspurgte homoseksuelle kun cirka halvdelen, der var sprunget ud på deres arbejdsplads.\n”For den enkelte er det en stor beslutning at springe ud. Kan vi med vores initiativ hjælpe nogen på vej, vil det være en stor ting”, siger Tim Ole Simonsen – og tilføjer: ”Som en i vores gruppe sagde: Livet er for kort til at lyve om sig selv”.\nForsvaret har i år valgt at deltage officielt, så Forsvarets øverste ledelse bakker op og deltager i paraden. Det gør Forsvaret som en del af deres indsats som mangfoldig arbejdsplads og en del af Forsvarets rekrutteringsarbejde.\nLæs mere om ”Blå blink på Priden” på Facebook.


DATA SCIENTIST DER UNDERSTØTTER DEN GRØNNE OMSTILL... - Energinet\nDATA SCIENTIST DER UNDERSTØTTER DEN GRØNNE OMSTILL...\nBrænder du for programmering, matematisk modellering og machine learning? Og vil du være med til at optimere den grønne omstilling i energisystemet gennem digitalisering og data-drevet beslutningsstøtte? Som Data Scientist udvikler du modeller og algoritmer, der sikrer at vi kan indarbejde den hastigt voksende mængde vedvarende energi i Danmark, samtidig med at vores høje forsyningssikkerhed fastholdes.\nDu bliver en del af en organisation, hvor fleksibilitet og arbejdsliv i balance står højt på dagsordenen. Du får derfor tilbudt udstyr til en god hjemmearbejdsplads for at kunne afveksle bedst muligt med at være på vores hovedkontor i Fredericia eller hjemme. Vi tilbyder desuden muligheden for at blive en del af et stærkt tværgående data science netværk, der understøtter både personlig og faglig udvikling.\nStærk analytiker der formår at omsætte data science til forretningsværdi\nDu bliver en del af afdelingen Data og Systeminnovation, som arbejder med data, digitalisering og innovation. Afdelingen består af 14 kolleger fordelt på to teams med en høj faglighed, humor og tillid til hinanden. I afdelingen arbejder vi efter agile principper i to teams. Det ene team beskæftiger sig overordnet set med eksterne innovationsaktiviteter via samarbejds- og innovationsinitiativet Open Door Lab. Det andet team arbejder med drift og udvikling af eksterne datadelingsservice EnergiDataService og EnergiDataPortalen, herunder data management samt digitaliseringsopgaver med spændvidde fra automatisering til digital forretningsudvikling. Jobbet som Data Scientist er placeret i dette team. Du får således en helt central rolle i at bidrage til en tværgående digitaliseringsindsats og understøtte den digitale forretningsudvikling i Elsystemansvar.\nKonkret implementerer du nye modeller og datadrevne løsninger i samarbejde med interne og eksterne kollegaer. Mange af disse vil være forretningsnære applikationer baseret på data science, hvor du skal analysere og implementere algoritmer, der anvender data og forretningsviden på nye måder og omsætter dette til forretningsværdi. Du bidrager også til at sætte data i anvendelse gennem bl.a. visualiseringer og automatiseringer af datakvalitet. Du formår at operationalisere produkterne gennem en passende IT -implementering, og du kommunikerer med dine kollegaer, så deres feedback tages med i udarbejdelse af løsningerne. Det er vigtigt, at du aktivt søger at være i front med udviklingen inden for dit specialistområde, samtidig med at du evner at omsætte din viden til nye modeller.\nGlæd dig til et job, hvor du kan være med til at udvide anvendelsen af data, fremme digitalisering, og hvor du kan komme med input til nye måder at træffe beslutninger på. Samtidig får du mulighed for at anvende din passion for matematiske modeller til at sikre den grønne omstilling uden at kompromittere forsyningssikkerheden.\nDu har en kandidatgrad i datalogi, matematik, relevant ingeniøruddannelse - eller anden videregående uddannelse, hvor du har arbejdet med matematisk modellering. Du kan programmere i Python eller i et objektorienteret sprog. Du er god til at skabe relationer med andre, kan kommunikere præcist både skriftligt og mundtligt og evner at gøre det komplekse enkelt. Det er et plus, hvis du har kendskab til Azure eller andre cloud-løsninger. Du har gerne et par års erhvervserfaring men det er ikke et krav.\nPå det personlige plan har du et godt humør og du er god til at få dine idéer ført ud i livet i samarbejde med dine kolleger. Derudover har du en analytisk tilgang til opgaverne, og du trives med at arbejde agilt, så du kan omstille dig fra en opgave til en anden og bruge dine kompetencer på nye områder.\nSend din ansøgning med cv og andre relevante bilag via linket ”send ansøgning” senest d. 5. december dato. Vi håber at kunne afholde 1. samtaler d. 9. december og 2. samtaler d. 15. december. Har du spørgsmål til jobbet, er du velkommen til at kontakte Senior Manager Gitte Schjøtt-Kristensen på telefon 51 67 79 02 eller Data Scientist Jeppe Miki Busk Olsen på 20 11 65 79. Vi ser mangfoldighed som en styrke og opfordrer derfor alle kvalificerede uanset baggrund til at søge jobbet.


Mindehøjtideligheden i Mindelunden i Ryvangen 4. maj 2015 – 70 års dagen for Danmarks befrielse |\nMindehøjtideligheden i Mindelunden i Ryvangen 4. maj 2015 – 70 års dagen for Danmarks befrielse\nPosted by erik on 5/05/15 • Categorized as Historie,Kultur,Politik\nMemorial Day in Memorial Grove in Ryvangen 4. may 2015 – 70 years after Liberation of Denmark from German Occupation 1940-45.\nTekst og fotos af Erik K Abrahamsen.\nDet store gravfelt hvor 105 danske modstandmænd og kvinder, som blev skudt af tyske soldater på Henrettelsespladsen i Ryvangen 1940-45 ligger begravet.\nKlik på foto’s og brug din zoom kontrol og du ser fotos i stort format og teksten i billedets højre side forsvinder.\nDet store gravfelt hvor 105 danske modstandmænd og kvinder, som blev skudt af tyske soldater på Henrettelsespladsen i Ryvangen 1940-45 ligger begravet. Monument udført af Axel Poulsen og med Mindetavle foran monumentet med navne på 91 modstandsfolk skudt af tyske soldater på Henrettelsespladsen i Ryvangen og som ligger begravet i deres respektive hjemegne. Foto den 4. maj 2015 optaget før Mindehøjtideligheden af Erik K Abrahamsen\nDet store gravfelt med grave for 105 danske modstandsfolk, som blev skudt af tyske soldater på Henrettelsespladsen i Ryvangen 1940-45 eller som omkom under aktioner mod den tyske besættelsemagt.\nMonument udført 1950 af Axel Poulsen “Danmark/moder med hendes dræbte søn” og\nMindetavle foran med navne på 91 danske modstandfolk, som blev skudt af tyske soldater på Henrettelsespladsen i Ryvangen 1940-45 eller omkom i aktioner mod den tyske besættelsesmagt og som ligger begravet i deres hjemegne:\nKlik på foto’s og brug din zoom kontrol og du ser fotos i stort format.\nDet Store Gravfelt med Monument og med Mindetavle foran til venstre i billedet for 91 modstandsfolk, som ligger begravet i deres respektive hjemegne. Foto den 4. maj 2015 kl. ca. 16.45 af Erik K Abrahamsen\nPergola med mindetavler for 151 danske modstandfolk, hvis lig aldrig er blevet fundet.\n“Frihedskæmpere – omkomne for Danmark men aldrig genfundne”:\nPergola med mindetavler for 151 danske modstandsfolk, hvis lig aldrig er fundet. Foto 4. maj 2015 kl. ca. 17 af Erik K Abrahamsen\nPergola med mindetavler for 151 danske frihedskæmpere, hvis lig aldrig er fundne:\nPergola med navne på 151 danske modstandfolk hvis lig aldrig er fundet. Foto den 4. maj 2015 kl. ca. 17 af Erik K Abrahamsen\nMindetavler i Pergolaen over faldne danske frihedskæmpere 1940-45, hvis jordiske rester aldrig er fundne:\nMindetavler i Pergolaen. Foto den 4. maj 2015 af Erik K Abrahamsen\nHenrettelsespladsen i Ryvangen med kopier i bronze af de 3 henrettelsespæle, som de dømte blev bundet til før de blev skudt af tyske soldater:\nKlik på foto’s og brug din zoomkontrol og du ser dem i stort format og du kan læse teksten på mindepladen:\nHenrettelsespladsen i Mindelunden Ryvangen. 3 pæle udført i bronze efter originale pæle, hvor dømte danske modstandsolk blev skudt af tyske soldater. Foto den 4. maj 2015 kl. ca. 17.15 af Erik K Abrahamsen\nDe personligt inviterede gæster og frihedskæmpere ankommer til Mindehøjtideligheden, som er planlagt at starte kl. 19.20:\nPersonligt inviterede gæster og frihedskæmpere ankommer til Mindehøjtideligheden. Foto den 4. maj 2015 af Erik K Abrahamsen\nPersonligt inviterede gæster og frihedskæmpere ankommer til Mindehøjtideligheden for 70 år efter Danmarks befrielse den 4.-5. maj 1945. Foto den 4. maj 2015 af Erik K Abrahamsen\nChristian Eugen-Olsen, formand for Frihedskampens Frednings- og Mindefond tager imod de personligt indbudte gæster og frihedkæmpere:\nPersonligt inviterede gæster og frihedskæmpere ankommer til Mindehøjtideligheden og hilses velkommen af Christian Eugen- Olsen. Foto den 4. maj 2015 af Erik K Abrahamsen\nFrankrigs ambassadør i Danmark Francois Zimeray ankommer til Mindehøjtideligheden:\nFrankrigs ambassadør i Danmark Francois Zimeray ankommer til Mindehøjtideligheden. Foto den 4. maj 2015 af Erik K Abrahamsen\nU.S.A´s ambassadør i Danmark Rufus Gifford ankommer til Mindehøjtideligheden:\nRufus Gifford, U.S. Ambassador to the Kingdom of Denmark arrives to 70 years Memorial Day of Liberation of Denmark 4. may 1945 from German occupation under 2. World War 1940-45:\nU.S.A´s ambassadør i Danmark Rufus Gifford ankommer til Mindehøjtideligheden. Foto den 4. maj 2015 af Erik K Abrahamsen\nPersonligt invitered egæster og frihedskæmpere ankommer til Mindehøjtideligheden. Foto den 4. maj 2015 af Erik K Abrahamsen\nKirke- og kulturminister Marianne Jelved ankommer til Mindehøjtideligheden:\nKirke- og kulturminister Marianne Jelved ankommer til Mindehøjtideligheden. Foto den 4. maj 2015 af Erik K Abrahamsen\nStatsminister Helle Thorning-Schmidt ankommer til Mindehøjtidelighed.\nStatministeren vil holde den officielle tale på 70 års dagen for Danmarks befrielse den 4.-5. maj 1945:\nStatsminister Helle Thorning-Schmidt ankommer til Mindehøjtideligheden, hvor Statsministeren skal holde den officielle tale. Foto den 4. maj 2015 af Erik K Abrahamsen\nPersonligt inviterede og frihedskæmpere ankommer til Mindehøjtideligheden. Foto den 4. maj 2015 af Erik K Abrahamsen\nHendes Majestæt Dronningen ankommer til Mindehøjtideligheden, hvor Dronning Margrethe den 2. vil lægge en krans ved monumentet:\nHendes Majestæt Dronningen ankommer til Mindehøjtideligheden, hvor Dronningen vil lægge en krans ved Monumentet. Foto den 4. maj 2015 af Erik K Abrahamsen\nPersonligt inviterede gæster ankommer til Mindehøjtidelighed. Foto den 4. maj 2015 af Erik K Abrahamsen\nMindehøjtideligheden i Mindelunden i Ryvangen 4. maj 2015\nOm formiddagen kl. 10.00 lægger skolebørn fra Hellerup skole blomster på hver enkelt grav.\nKl. 19.20 Hjemmeværnets Musikkorps, København spiller på pladsen foran Store Gravfelt (dir. Mike Cholewa)\nKL. 19.36 Frihedsbudskabet afspilles via højtaleranlægget\nKL. 19.40 Hjemmeværnets Musikkorps, København “Prins Jørgens March”\nChristian Eugen-Olsen, formand for Frihedskampens Frednings- og Mindefond og Martin Frøland, Formand for Kammeraternes Hjælpefond\nHjemmeværnets Musikkorps, København “Det haver så nyligen regnet” (dansk Folkemelodi)\nN. Zahles kor ” I Danmark er jeg født” og “Moders navn” (dir. Lis Vorbeck)\nHjemmeværnets Musikkorps, København “Kongernes Konge” (E. Horneman)\nHendes Majestæt Dronningen lægger en krans med monumentet\nMusikkorpset spiller “Guds fred med vore døde” (P.A.Heise)\nFællessang med kor og musikkorps “Frihedssangen” (Sven Møller Kristensen/Knudåge Riisager)\nTale Statsminister Helle Thorning-Schmidt\nFællessang med kor og musikkorps “En lærke letted” (Mads Nielsen/Mathias Christensen)\nN. Zahles kor “Guds fred med de døde” (N.F.S. Grundtvig/Knud Jeppesen)\nAfslutning ved Martin Frøland\nFællessang med kor og orkester “Altid frejdig” (Chr. Richardt/C.E.F. Weise)\nKammeraternes Hjælpefond – 2015 i samarbejde med Frihedskampens Fredning- og Mindefond\nEfter højtideligheden på Store Gravfelt synger N. Zahles kor ved Henrettelsespladsen, Pergolaen og KZ-gravene.\nFlere tusinde mennesker i alle aldersgrupper deltager i Mindehøjtideligheden for 70 års årsdagen for Danmarks befrielse den 4.-5. maj 1945:\nUdsigt mod Store Gravfelt og Monumentet:\nKlik på foto’s og brug din zoom kontrol og du ser det i stort format.\nFlere tusinde mennesker deltog i Mindehøjtideligheden Her med udsigt ud mod Det store Gravfelt og Monumentet i billedets baggrund. Foto den 4. maj 2015 af Erik K Abrahamsen\nUdsigt mod Det Store Gravfelt og Monumentet. Foto den 4. maj 2015 af Erik K Abrahamsen\nÆresvagt med fakler foran Pergolaen med mindetavler for 151 faldne frihedskæmpere, hvis lig aldrig er fundet:\nÆresvagt foran Pergolaen med mindetavler for 151 omkomne frihedskæmpere, hvis lig aldrig er blevet fundet. Foto den 4. maj 2015 af Erik K Abrahamsen\nÆrevagt med fakler foran Pergolaen:\nÆrevagten med fakler foran Pergolaen. Foto den 4. maj 2015 af Erik K Abrahamsen\nPergolaen med tændte lys foran mindetavlerne for 151 omkomne frihedskæmpere, hvis lig aldrig er fundet:\nPergolaen med tændte lys foran mindetavler for 151 omkomne danske frihedskæmpere, hvis lig aldrig er fundet. Foto den 4. maj 2015 af Erik K Abrahamsen\nTændte lys for mindepladerne i Pergolaen for 151 faldne danske modstandfolk:\nTændte lys foran mindeplader for 151 omkomne danske modstandsfolk. Foto den 4, maj 2015 af Erik K Abrahamsen\nÆresvagten foran Pergolaen marcherer med fakler til ny opstilling foran indgangen til serveringsteltet for at indbudte gæster og frihedskæmpere:\nÆresvagten foran Pergolaen marcher hen mod receptionstelter for personligt indbudte gæster.Foto den 4. maj 2015 af Erik K Abrahamsen\nÆresvagten foran Pergolaen marcher med tændte fakler til ny opstilling foran indgang til serveringsteltet for personligt indbudte gæster og frihedkæmpere. Foto den 4. maj 2015 af Erik K Abrahamsen\nOmkring kl. 20.30 overfløj et fly fra 2. Verdenskrig 1940-45 Mindeparken i Ryvangen:\nEt fly fra 2. Verdenskrig 1940-45 overflyver Mindeparken Ryparken kl. ca. 20.30 den 4. maj 2015. Foto den 4. maj 2015 af Erik K Abrahamsen\nEfter Mindehøjtideligheden fik alle fremmødte adgang til gravene i Store Gravfelt:\nStore Gravfelt med grave for modstandsfolk, som 1940-45 blev henrettet af tyske soldater ved skydning på Henrettelsespladsen i Ryvangen eller skudt i aktioner mod den tyske besættelsesmagt. Grav for Ebbe Rørdam, Officersaspirant, født 10. januar 1925, død 16. marts 1945. Foto den 4. maj 2015 af Erik K Abrahamsen\nOmkring kl. 16.30 før mindehøjtideligheden møder jeg en niece til en modstandsmand Ebbe Rørdam født den 10. januar 1925, der der blev skudt af tyskerne, mens han med en modstandskammerat Kaj Jensen den 16. marts 1945 iværksatte en sabotageaktion mod et tysk ammunitionstog ved Brøndbyøster syd for København. Kaj Jensen blev ligeledes skudt af tyske soldater under aktionen.\nEbbe Rørdams niece fortæller mig, at modstandskampens aktive medlemmer havde desperat brug for våben i de sidste måneder før befrielsen i maj 1945. Hendes morbror Ebbe Rørdam og hans frihedskæmper kammerat Kaj Jensen blev begge skudt under aktionen.\nHun lægger den rød/hvide/blå buket på hendes morbror Ebbe Rørdams grav.\nKaj Jensen, født den 14. marts 1924 blev i 1945 begravet på Vestre Kirkegård i Aarhus.\nSe: Artikel “Jernbaneangreb på Vestegnen” på hjemmesiden “Forstadsmuseet”.\nMelby, Nordsjælland den 5. maj 2015\nErik – født den 4. august 1945\nDu er velkommen til at downloade og kopiere fotos fra denne artikel, når det ikke er i kommerciel øjemed.\nSend mig venligt navne på personer som optræder på fotos i denne artikel. På forhånd tak!\nDu kan skrive til min e-mail adresse:\nskrive en kommentar i slutningen af denne artikel.\nOnsdag den 6. maj 2015 besøger jeg under mere rolige forhold Mindelunden i Ryvangen:\nStore Gravfelt med Mindetavle med navne på 91 omkomne modstandsfolk, som blev henrettet ved skydning af tyske soldater på Henrettelsepladsen i Ryvangen 1940-45 og som ligger begravet i deres respektive hjemegne:\nKlik på foto’s og brug din zoom kontrol og du ser den i stort format.\nDet store Gravfelt med mindetavle foran med navne på 91 modstandsfolk, som ligger begravet i ders respektive hjemegne. Foto den 6. maj 2015 af Erik K Abrahamsen\nMonument “Danmark/Moder med hendes dræbte søn” opstillet 1950 i Det store Gravfelt udført af Axel Poulsen med blomster og kranse lagt før, under og efter højtideligheden den 4. maj 2015, der markerer 70 års dagen for Danmarks Befrielse 4.-5. maj 1945:\nMonument “Danmark/Moder med sin dræbte søn” udført af Axel Poulsen og opstillet i 1950, Det store Gravfelt:\nMonument udført af Axel Poulsen, Det store Gravfelt. Foto den 6. maj 2015 af Erik K Abrahamsen\nDet store Gravfelt med 105 grave af danske modstandsfolk, som 1940-45 var blevet henrettet ved skydning af tyske soldater på Henrettelsespladsen i Ryvangen eller som blev dræbt under aktioner mod den tyske besættelsesmagt:\nDet store Gravfelt med grave for 105 danske modstandfolk henrettet af tyske soldater på Henrettelsespladsen i Ryvangen 1940-45 eller dræbt under aktioner mod den tyske besættelsesmagt. I billedets baggrund ses Pergolaen med mindetavler for 151 henrettede modstandsfolk fra 1940-45, hvis lig aldrig er fundet. Foto den 6. maj 2015 af Erik K Abrahamsen\nGravlunden for kz-fanger, som er døde i tyske koncentrationslejre 1940-45 og hjemført til Mindelunden Ryvangen:\nGravlunden for kz-fanger som er døde i tyske koncentrationslejre 1940-45 og hjemført til Mindeparken Ryvangen. Foto den 6. maj 2015 af Erik K Abrahamsen\nGravlunden for Kz-fanger:\nGravlunsen for Kz-fanger. Foto den 5. maj 2015 af Erik K Abrahamsen\nOversigtstavle for Mindelunden i Ryvangen:\nKlik på fotos og brug din zoom kontrol og du ser dem i stort format og kan læse teksten tydeligt.\nOversigtstavle for Mindelunden i Ryvangen,. Foto den 6. maj 2015 af Erik K Abrahamsen\nNyhed fra Kirkeministeriets hjemmeside:\nCitat start i kopi:\nKrigssejlere får monument i Mindelunden\nMandag den 4. maj 2015 markeres 70-året for Danmarks befrielse i Mindelunden ved Ryparken i København. På samme dag kan kultur-og kirkeminister Marianne Jelved offentliggøre, at der skal opføres et monument for danske krigssejlere i allieret tjeneste i Mindelunden.\nDa tyske tropper besatte Danmark den 9. april 1940, blev en meget stor del af den danske handelsflåde afskåret fra landet. Mange af skibenes kaptajner besluttede enten selv eller efter pres fra besætningerne at søge mod britisk eller fransk havn. Derefter meldte ca. 6.000 danske søfolk sig i allieret tjeneste ? de deltog i f.eks. konvojsejlads mellem Storbritannien og USA, og henved 800 var med ved landgangen i Normandiet den 6. juni 1944.\n– Ved 70-års markeringen af D-dag sidste år blev de danske sejleres indsats anerkendt som et vigtigt bidrag til invasionsstyrken. Jeg ser det nye monument som den danske anerkendelse, og samtidig er det passende, at den kommer, mens sejlerne stadig kan benytte monumentet som et mindested i Mindelundens ånd, siger kultur-og kirkeminister Marianne Jelved.\nHidtil har krigssejlerne kun haft Mindeankeret i Nyhavn og Mindetavlen i Holmens Kirke for faldne fra Søværnet som monumenter.\nFrihedskampens Frednings-og Mindefond vil søge fonde om finansiering til opførelse af monumentet. Mindefonden har allerede modtaget en halv million kroner fra Mærsk til forundersøgelser. Selve udformningen af monumentet vil blive besluttet efter en arkitektkonkurrence.\nTak til Kirkeministeriet for lån af ovennævnte citat.\nMindesmærket “Mindeankeret i Nyhavn” for de ca. 2300 danske søfolk som omkom i allieret tjeneste under 2. Verdenskrig 1940-45:\nMindeankeret i Nyhavn til minde om de ca. 2300 danske sømænd, som omkom i allieret tjeneste under 2. Verdenskrig 1940-45. Foto 5. maj 2015 af Erik K Abrahamsen\nMindeankeret i Nyhavn til minde om de ca. 2300 danske søfolk, som omkom i allieret tjeneste under 2. Verdenskrig 1940-45. Foto den 5. maj 2015 af Erik K Abrahamsen\nTak til ministeren for dette initiativ.\nPå min hjemmeside her Danculture.dk har jeg i 2014 skrevet artiklen:\n“The danish Resistance against the German occupation of Denmark 1940-45 under World War 2”.\nDu finder artiklen under rubrik HISTORIE – klik på “Older entries”.\nJeg vil slutte denne artikle med fotos fra Amalienborg Slotsplads den 5. maj. 2015:\nAmalienborg Slotsplads. Udsigt mod Brockdorffs Palæ, som stod færdigbygget i 1760. Her bor Kronprins Frederik og Kronprinsesse Mary med deres 4 børn. I forgrunden rytterstatue i bronze af Kong Frederik den 5 (Konge af Danmark og Norge 1746-66) udført af Jacques-Francois-Joseph Saly (1717-76) og opstillet på slotspladsen i 1768. Foto den 5. maj 2015 af Erik K Abrahamsen\nDen Kongelige Livgarde på Amalienborg Slotsplads – vagtskifte kl.14 den 5. maj 2015:\nDen kongelige Livgarde under vagtskifte på Amalienborg Slotsplads den 5. maj 2015. Udsigt mod Amaliegade. I forgrunden C. F. Harsdorffs kolonnade opført i 1794 og som forbinder Schacks Palæ opført 1754 (Residens for Hendes Majestæt Dronningen og Hans Kongelige Højhed Prinsgemalen) og Moltkes Palæ opført 1754, som ses til højre i billedet. Foto den 5. maj 2015 af Erik K Abrahamsen\nUnder C. F. Harsdorffs kolonnade og til venstre for indgangen til Moltkers Palæ hænger 2 mindetavler for faldne danske patrioter på Amalienborg Slotsplads:\nAmalienborg Slotsplads med udsigt til Amaliegade og Det Gule Palæ opført 1764-65 til venstre i billedet. 2 mindetavler for danske patrioter omkommet på Amalienborg Slotslads i 1945 ophængt under Harsdorffs Kolonnade og ved indgangen til Moltkes Palæ. Foto den 5. maj 2015 af Erik K Abrahamsen.\nMindeplader for 2 danske patrioter skudt under udførelse af vagttjeneste på Amalienborg Slotsplads i maj 1945:\nPolitibetjent Arvid Georg Andersson skudt den 9. maj 1945 og\nKorporal Paul Møllgaard skudt den 5. maj 1945.\nMindeplader for 2 danske patrioter skudt under vagttjeneste på Amalienborg Slotsplads i maj 1945. Foto den 5. maj 2015 af Erik K Abrahamsen\nFor alle faldne i Den Danske Modstandkamp 1940-45, omkomne søfolk i allieret tjeneste i udenrigsfart og omkomne søfolk under allieret landgang i Normandiet den 6. juni 1944 (D-dag):\nPå denne min hjemmeside Danculture.dk kan du læse min artikel (klik på teksten):\nMelby, Nordsjælland den 6. maj 2015\nArtiklen er opdateret den 5. maj 2020.


Godt råd: Vent med at købe Playstation 4 - GameMag.dk\nGodt råd: Vent med at købe Playstation 4\nGameMag januar 12, 2014 GamerNyt\nEfterspørgslen på Playtation 4 har været heftig og jeg var én blandt mange ivrige gamere, som ikke kunne vente med at skifte min støvede PS3 ud med en funklende ny PS4.\nSå fik jeg den endelig… Playstation 4 inkl. Killzone: Shadow Fall, ekstra Dualshock 4 controller og Playstation Eye via Amazon.de (til en ganske fornuftig pris i øvrigt). Jeg tog forsigtigt den lækre og veludførte maskine ud af emballagen og skiftede straks harddisken ud med en hybrid harddisk og så… Game, game, game!\nPS4: Tomt på hylderne\nLad mig sige med det samme at jeg lige havde gennemført Last of Us og det var en helt igennem fantastisk oplevelse. Nu sad jeg så med Killzone: Shadow Fall og efter at have forsøgt mig med Killzone 2 og 3, var mine forventninger i forvejen ikke særlig høje, men hvad pokker – jeg fik jo spillet “gratis”. Alligevel meldte skuffelsen nærmest øjeblikkeligt, men det kan du læse mere om i min anmeldelse af Killzone: Shadow Fall.\nHer kommer lige et snapshot review af Playstation 4 konsollen: Super lækker, god byggekvalitet, nemt at skifte harddisk , meget hurtigere interface og super fed integration af brugervideoer, så man kan se spillene inden man køber (Så bl.a. Thief før releasen og så var de penge sparet).\nNå, men med Killzone: Shadow Fall værende en skuffelse, var det tid til at se hvad der ellers kunne være af sjove spil. Jeg håbede at indie spil og Playstation Plus ville blive min redning (ja, ja, jeg er naiv) og tilmeldte mig derfor Playstation Plus, men Resogun skulle nu købes, hvorimod Outlast var mulig at hente via Playstation Plus (dvs. uden at betale ekstra). Jeg var dog i tvivl om jeg gad at spille Outlast, da jeg valgte at tjekke brugervideoer, for at se om det var noget værd og det var ikke videre spændende, sammenlignet med at jeg nu også langt om længe havde Playstation Plus på min Playstation 3.\nPlaystation Store kan dog tilbyde bl.a. Battlefield 4, Call of Duty: Ghosts, Assassin’s Creed 4: Black Flag, diverse sportsspil og “gratis” spil med in-app purchase, hvoraf sidstnævnte tilgang får det til at løbe mig koldt ned af ryggen og derfor dropper jeg det med det samme.\nMin konklusion er: Nu har jeg konsollen og behøver ikke bekymre mig om at skulle bruge penge på den senere… Men jeg kunne sagtens have ventet mindst 8-10 måneder (til august-oktober 2014).\nPlaystation 3 inkl. Playstation Plus = Value for Money!\nJeg startede min PS3 og straks stod valget mellem Uncharted 3, Bioshock Infinite, Borderlands 2 osv. – Vi snakker altså topklasse spil her! Det står jo i skærende kontrast til Battlefield 4 og Call of Duty Ghosts, som i begge tilfælde har været plaget af hhv. bugs og blandede anmeldelser.\nSkal jeg købe Playstation 4 nu?\nMed mindre du nærer en ubærlig trang til at brænde penge af, så er mit råd til dig at vente til der er flere spil på markedet og i mellemtiden nyde det fantastiske bagkatalog der trods alt eksisterer til Playstation 3. Der kan du trods alt også spille både BF4, COD Ghosts, Assassin’s Creed 4: Black Flag og Grand Theft Auto V.\nPlaystation 3Playstation 4Playstation PlusPS3PS4


EU-diplomaters telegrammer hacket: Kritik af Trump og frygt for A-bomber på Krim | Udland | DR\nEU-diplomaters telegrammer hacket: Kritik af Trump og frygt for A-bomber på Krim\nOver 1000 såkaldte "cables" er blevet hentet fra et af EU's IT-systemer, sandsynligvis af kinesiske hackere.\nMere end tusind diplomatiske telegrammer fra EU er blevet videregivet til amerikansk avis. (Foto: Stephanie Lecocq © Scanpix)\n19. dec. 2018 kl. 18.34\nFor nogle år siden var den såkaldte Cablegate årsag til røde ører, da hundredtusindvis af interne amerikanske diplomatiske telegrammer blev lækket af Wikileaks.\nHer gav USA's udsendte deres uforbeholdne vurdering af internationale ledere, landes forhandlingsmandat og politiske situationer rundt omkring i verden.\nNu har EU fået sin egen udgave, om end i noget mindre målestok. Det skriver den amerikanske avis New York Times, som har fået overdraget 1.100 diplomatiske telegrammer - såkaldte cables - fra EU-systemet.\nDe er blevet leveret af det amerikanske sikkerhedsfirma Area 1, som drives af tidligere analytikere i det amerikanske efterretningsvæsen NSA.\nArea 1 har angiveligt fundet telegrammerne på nettet. Vurderingen er, at de er blevet fremskaffet af kinesiske hackere med teknikker som den kinesiske hær er kendt for at bruge.\nA-våben på Krim?\nMange af telegrammerne er rutinemæssige ugentlige opdateringer om ugens gang i dette eller hint land, referater af møder og samtaler, og opdateringer om forhandlinger.\nNogle er ubetydelige, andre mere følsomme. Det er for eksempel helt friske opdateringer om EU's bestræbelser på at holde linjen varm til Iran og sikre at det stadig vil overholde atomaftalen, trods at USA trak sig i maj.\nOg det er talrige analyser af EU's udenrigspolitik og strategier, når det gælder for eksempel handel, terrorbekæmpelse, migration og udvidelse.\nHelt konkret er der en diplomatisk analyse fra februar i år, hvor Krim-halvøen, som Rusland annekterede i 2014, beskrives som et "brændpunkt hvor der allerede kan være indsat atomsprænghoveder".\nEndnu et telegram beskriver den amerikanske præsident, Donald Trumps, møde med den russiske præsident, Vladimir Putin, i sommer i Helsinki som "en succes (i det mindste for Putin)".\nKinesere trætte af Trumps "mobberi"\nEt telegram refererer den kinesiske præsident, Xi Jinping, for at sammenligne hvad han kalder Trumps "mobning" af hans regering i forbindelse med handel, som en "fri form-boksekamp uden regler".\nPå samme møde skal den kinesiske præsident have understreget at Kina "ikke vil underkaste sig mobningen" fra USA "selv om handelskrigen vil skade alle".\nEndnu en stak telegrammer beskæftiger sig med, hvordan EU skal indynde sig hos den amerikanske præsident med udgangspunkt i hans "negative attitude i begyndelsen, som har affødt en masse usikkerhed".\nDet skal ske ved at holde sig til klare budskaber, blandt andet det, at USA konsekvent skal omtales som EU's vigtigste partner.\nDet fremgår dog også at EU oftere skal gå via den amerikanske kongres for at få resultater, snarere end via Det Hvide Hus.\nCyprioter lod sig "spydfiske"\nIfølge New York Times har hackerne tilsyneladende haft adgang til et IT-system, hvor EU-diplomater i alle 28 landes telegrammer er tilgængelige.\nDet gælder dog kun telegrammer med de laveste sikkerhedsklassifikationer. De, som har den højeste klassifikation, "tres secret", ligger i et andet IT-system.\nHackerne har ifølge avisen fået adgang via rutinemæssig "spear phishing" - spydsfiskning. Det er en hacking-metode, hvor udvalgte modtagere får en email, der ser ud til at være fra en, de stoler på, for eksempel deres chef.\nHer kan for eksempel være et link, som de skal trykke på - gør de det, inficeres deres computer med en virus, der kan holde øje med deres tastetryk eller kopiere følsom information.\nI denne sammenhæng var det en eller flere cypriotiske diplomater der bed på, og dermed kom til at lukke hackerne ind. Via det cypriotiske IT-system fik de adgang til koder, som tillod dem at læse med over skulderen på EU's diplomati.\nMange andre er blevet hacket\nIfølge britiske The Guardian undersøger EU nu sagen, men vil ikke kommentere nærmere.\nUnionen er for øjeblikket ved at opgradere sine diplomatiske kommunikationssystemer.\nHackerne skal også have skaffet sig adgang til blandt andet FN's systemer i 2016, hvor Nordkorea gennemførte flere missil-prøveaffyringer.\nI alt skal der være materiale fra mere end hundrede internationale myndigheder og institutioner, deriblandt den amerikanske fagbevægelse og udenrigs- og finansministerier i hele verden.